
转讜住驻讜转





	讛讗讞讬谉 砖讞诇拽讜 讝讻讜 讘砖讚讛 讝讻讜 讘讻讜诇讛. 讜讗''转 诇专讘 讚讗诪专 诇注讬诇 (讚祝 住讛.) 讬砖 诇讛谉 讚专讱 讝讛 注诇 讝讛 诪砖讜诐 讚诪讜讻专 讘注讬谉 专注讛 诪讜讻专 讛讬讻讬 讗诪专 讛讻讗 讝讻讜 讘讻讜诇讛 讻诪讜 讙讘讬 诪转谞讛 讜讬''诇 讛讻讗 诇讗讜 诪砖讜诐 注讬谉 讬驻讛 讛讜讗 讗诇讗 诪砖讜诐 讚专讜爪讬谉 诇讛住转诇拽 讝讛 诪讝讛 讜讗讬谉 诪砖讬讬专讬谉 诇讻诇 讗讞讚 讗诇讗 讛爪专讬讱 诇讞诇拽讜 讻讙讜谉 讚专讱: 讗诪专 专讘 讛讜谞讗 讗注''讙 讚讗诪讜专 专讘谞谉 讛拽讜谞讛 砖谞讬 讗讬诇谞讜转 讻讜'. 讜讗''转 诇驻讬' 专讘讬谞讜 砖诪讜讗诇 讚诇专''注 讚讗诪专 讘注讬谉 讬驻讛 诪讜讻专 拽谞讛 讗讬诇谉 讗讞讚 讬砖 诇讜 拽专拽注 诪讗讬 拽讗诪专 专讘 讛讜谞讗 讗祝 注诇 讙讘 讚讗诪专讬 专讘谞谉 讛拽讜谞讛 讘' 讗讬诇谞讜转 讗讬谉 诇讜 拽专拽注 讻讜' 诪砖诪注 讚讗讬 讛讜讛 讗诪专 讚拽谞讛 拽专拽注 讗讝 诇讗 讛讬讛 讞讬讚讜砖 讘诪砖讬讬专 讘' 讗讬诇谞讜转 讚讬砖 诇讜 拽专拽注 讗''讻 诪讗讬 拽讗诪专 讜讗驻讬诇讜 诇专''注 讜讻讜' 诪讛 讗驻讬诇讜 讛讗 诇讚讬讚讬讛 拽谞讛 讗讬诇谉 讗讞讚 讬砖 诇讜 拽专拽注 讜讬''诇 讚讛''拽 讚讗注''讙 讚讗诪讜专 专讘谞谉 讚讘' 讗讬诇谞讜转 诇讗 拽谞讛 拽专拽注 讜讘砖诇砖讛 拽谞讛 诪砖讜诐 讚诇讗 讗讝讬诇 拽专拽注 讘转专 讗讬诇谞讜转 讗诇讗 讻砖讬砖 讙' 讜诇讗 讘讘' 讜诇讗 诪讟注诐 注讬谉 讬驻讛 讗驻''讛 讘砖讬讬专 讗讝讬诇 拽专拽注 讘转专 砖谞讬 讜讛砖转讗 讜讚讗讬 讗讬 诇讗讜 讟注诪讗 讚注讬谉 讬驻讛 讛''讗 讚讘砖谞讬诐 拽谞讛 拽专拽注 讻诇 砖讻谉 讘砖讬讬专 砖谞讬 讗讬诇谞讜转 诇驻谞讬讜 讚讬砖 诇讜 拽专拽注:





专讘讬谞讜 讙专砖讜诐

讝讛 驻讬专砖. 砖讛讜讗 拽讜谞讛 讛砖讚讛 诪谉 讛诪讜讻专. 讜讻讬讜谉 讚诇讗 驻讬专砖 讻诇 讛讚讘专 砖讘讛 讛诇讻讱 诇讗 拽谞讛 讛谞讬 讚诪驻讬拽 诪转谞讬' 讜讝讛 讛诪拽讘诇 诪转谞讛 讗讬谉 讚专讻讜 诇驻专砖 诪讛诪拽讘诇 讛诇讻讱 讬砖 诇讜 讛讻诇. 讜诪拽砖讛 专讘讬 讛讗讬 讝讛 诇讗 驻讬专砖 讜讝讛 诇讗 驻讬专砖 讛讜讗. 讚讗讬谉 讚专讻讜 砖诇 拽讜谞讛 诇讻转讜讘 讻讱 讗谞讬 拽讜谞讛 讗诇讗 讛诪讜讻专 讚专讻讜 诇讻转讜讘 讻讱 讜讻讱 讗谞讬 诪讜讻专:



讗诇讗 讝讛 讛讬讛 诇讜 诇驻专砖. 诇诇讜拽讞 砖谞讜转谉 讚诪讬诐 讛讬讛 诇讜 诇讚拽讚拽 砖讬讻转讜讘 诇讜 讛诪讜讻专 讘砖讟专 讻诇 诪讛 砖讬砖 讘砖讚讛 讜讻讬讜谉 讚诇讗 讚拽讚拽 砖讬驻专讜砖 诇讜 讛讜讗 讛讜讗 讚讗驻住讬讚 讗谞驻砖讬讛 讜讗讬谉 诇讜 讻诇 讛谞讬 讚诪驻讬拽 诪转谞讬'. 讗讘诇 讛诪拽讘诇 诪转谞讛 诇讗 讛讬讛 诇讜 诇驻专砖 诇讚拽讚拽 砖讬转谉 诇讜 讛讻诇 讗诇讗 讻讬讜谉 砖谞转谉 诇讜 住转诐 讜诇讗 讗诪专 讞讜抓 诪讝讛 拽谞讛 讛讻诇:



诪讗讛 讙讜诇驻讬. 诪讗讛 讞讘讬讜转:



驻讬住拽讗 讛讗讞讬谉 砖讞诇拽讜. 讝讻讜 讘砖讚讛:



讘讻讜诇讛. 砖讞诇拽讜 注诐 讛讘讜专 讜注诐 讛讚讜转 讚讻诇 讗讞讚 诪拽谞讛 诇讞讘讬专讜 讞诇拽讜 讘注讬谉 讬驻讛:



讛诪拽讚讬砖 讗转 讛砖讚讛 讛拽讚讬砖 讗转 讻讜诇讛. 讚讻诇 讛诪拽讚讬砖 讘注讬谉 讬驻讛 诪拽讚讬砖 讗驻讬' 讛讘讜专 讜讛讚讜转:



专"砖 讗讜诪专 讛诪拽讚讬砖 讗转 讛砖讚讛 诇讗 讛拽讚讬砖. 诪讻诇 讛谞讬 讚拽转谞讬 诪转谞讬' 讟驻讬 诪诪讜讻专 讗诇讗 讞专讜讘 讜砖拽诪讛 讚讛诪讜讻专 诇讗 诪讻专 讜讛诪拽讚讬砖 讛拽讚讬砖 讻讚诪驻专砖 讘讙诪':



讛专讬 讝讛 诇讗 拽谞讛 拽专拽注. 讚讙' 讗讬诇谞讜转 讬砖 诇讛谉 拽专拽注 讜诇讗 诇砖谞讬诐:



讚诇讗 诪讻讞砖讬 讘讗专注讗. 诇讗 诇谞讬专 讜诇讗 诇讝专讬注讛 讛诇讻讱 诇讗 拽驻讬讚 讘注诇 讛砖讚讛 讛诇讜拽讞 讘讛谉 讜讛谉 砖诇 诪讜讻专 讛砖讚讛 讜爪专讬讱 诇讬拽讞 诇讜 讚专讱 讗讘诇 讛讻讗 讛讬讻讗 讚诪砖讬讬专 讗讬诇谞讜转 讚讛谞讛讜 讗讬诇谞讜转 砖专砖讬讬讛讜 诪讻讞砖讬 讘讛拽专拽注 讜诇讗 讗诪专 诇讬讛 讛诇讜拽讞 讻诇讜诐 砖"诪 讚讜讚讗讬 砖讬讜专讬 诪砖讬讬专 讛诪讜讻专 拽专拽注 诪拽讜诐 讛讗讬诇谞讜转 诇驻谞讬讜 诇讛讻讬 诇讗 拽讗诪专 诇讬讛 诪讬讚讬:





讛诪讗讬专讬

讛诪砖谞讛 讛砖诪讬谞讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诪讬谞讬 讜讛讜讗 砖讗诪专 讘诪讛 讚讘专讬诐 讗诪讜专讬诐 讘诪讜讻专 讗讘诇 讘谞讜转谉 谞转谉 讗转 讻诇谉 讛讗讞讬诐 砖讞诇拽讜 讝讻讜 讘砖讚讛 讝讻讜 讘讻诇谉 讛诪讞讝讬拽 讘谞讻住讬 讛讙专 讝讻讛 讘砖讚讛 讝讻讛 讘讻讜诇谉 讛诪拽讚讬砖 讗转 讛砖讚讛 [讛拽讚讬砖 讗转 讻讜诇讛 专"砖 讗讜诪专 讛诪拽讚讬砖 讗转 讛砖讚讛] 诇讗 讛拽讚讬砖 讗诇讗 讞专讜讘 讛诪讜专讻讘 讜住讚谉 讛砖拽诪讛 讗诪专 讛专"诐 讜讗诪专讜 讘谞讜转谉 诪转谞讛 砖谞讜转谉 讗转 讻诇诐 诇驻讬 砖讛讜讗 注讬拽专 讗爪诇谞讜 谞讜转谉 讘注讬谉 讬驻讛 谞讜转谉 讜讗驻讬诇讜 诇讞讻诪讬诐 砖讗讜诪专讬诐 诪讜讻专 讘注讬谉 专注讛 讛讜讗 诪讜讻专 讜讬砖 诇讜 讚专讱 诇驻讬 砖讛诇讜拽讞 讛讬讛 诇讜 诇讘讗专 诪讛 砖讛讜讗 诇讜拽讞 讗讘诇 诪讬 砖诪拽讘诇 讛诪转谞讛 讘砖转 讛讜讗 诇讜 诇讜诪专 诇讜 讘讗专 诪讛 砖讗转讛 谞讜转谉 诇讬 讜谞转讘讗专 讙诐 讻谉 讻讬 谞讻住讬 讛讙专 砖诪转 讜讗讬谉 诇讜 讬讜专砖讬谉 讛驻拽专 讜讻诇 讛拽讜讚诐 讘讛诐 讝讻讛 讻诇讜诪专 砖拽讚诐 讜讛讞讝讬拽 讘讛诐 讜驻讬专砖 讚讘专讬 专' 砖诪注讜谉 讛诪拽讚讬砖 讗转 讛砖讚讛 诇讗 讛拽讚讬砖 讗转 讛拽专拽注 讗诇讗 讞讬专讜讘 讛诪讜专讻讘 讜讛讜讗 砖讻讘专 讛讜讗 注讜砖讛 驻讬专讜转 讜住讚谉 讛砖拽诪讛 讗讘诇 讗讘谞讬诐 砖诇 砖讚讛 砖讗讬谞诐 诇爪专讻讛 讜讻讬讜爪讗 讘讛诐 讗讬谉 诪讜拽讚砖讬谉:



讗诪专 讛诪讗讬专讬 讘诪讛 讚讘专讬诐 讗诪讜专讬诐 讘诪讜讻专 讻诇讜诪专 讻诇 讗诇讜 砖讗诪专谞讜 砖诇讗 谞诪讻专讜 讘讻诇诇 讛诪讻专 讛谉 讘讘讬转 讛谉 讘讞爪专 讛谉 讘讘讬转 讛讘讚 讛谉 讘讘讬转 讛诪专讞抓 讛谉 讘注讬专 讛谉 讘砖讚讛 讚讜拽讗 讘诪讜讻专 诪驻谞讬 砖讛讬讛 诇讜 诇诇讜拽讞 诇驻专砖 讜讻诇 砖诇讗 驻讬专砖 讛驻住讬讚 讗讘诇 讛谞讜转谉 诪转谞讛 拽谞讛 讛诪拽讘诇 讗转 讛讻诇 讘讻诇诇 讜讻谉 讛讗讞讬诐 砖讞诇拽讜 讝讻讛 讘砖讚讛 讝讻讛 讘讻诇谉 讜讻谉 讘讘讬转 讜讞爪专 讜讻谉 讘讻诇谉 讜讻谉 讛诪讞讝讬拽 讘谞讻住讬 讛讙专 讝讻讛 讘砖讚讛 讝讻讛 讘讻诇 讜讻谉 讛诪拽讚讬砖 讗转 讛砖讚讛 讛拽讚讬砖 讗转 讛讻诇 讜专' 砖诪注讜谉 讞讜诇拽 讘诪拽讚讬砖 砖诇讗 讛拽讚讬砖 讗诇讗 讞讬专讜讘 讛诪讜专讻讘 讜住讚谉 讛砖拽诪讛 讜讛诇讻讛 讻转谞讗 拽诪讗 讜讙讗讜谞讬 住驻专讚 讻转讘讜 砖讗祝 讘诪讜讻专 诇讗 谞讗诪专讜 讚讘专讬诐 讗诇讜 讗诇讗 讘诪拽讜诐 砖讗讬谉 讘讜 诇讚讘专讬诐 讗诇讜 诪谞讛讙 讬讚讜注 讗讘诇 讘诪拽讜诐 砖讬砖 砖诐 诪谞讛讙 拽讘讜注 注诇 注谞讬谞讬诐 讗诇讜 讛讻诇 讛讜诇讱 讗讞专 讛诪谞讛讙 讘讬谉 讘讬爪讬注 讘讬谉 讘讞讚专 砖诇驻谞讬诐 讛讬诪谞讜 讜讻讬讜爪讗 讘讗诇讜:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讻转讘谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



诪讬 砖讛拽谞讛 诇讞讘专讜 讘讬转 讘诪转谞讛 讜住讬讬诐 诇讜 讗转 诪爪专讬讛 讜讛讝讻讬专 讘诇砖讜谞讜 讘讬转 砖讬砖 讘讜 讗讜专讱 讜专讞讘 讘讻讚讬 讛讞讝拽转 诪讗讛 讞讘讬讜转 讜谞诪爪讗 讗讜转讜 讛诪诪讜爪专 砖讛讜讗 诪讞讝讬拽 诪讗讛 讜注砖专讬诐 诪讻讬讜谉 砖讝讛讜 讛诪诪讜爪专 讗讬谉 讗讜诪专讬诐 砖砖讬讬专 讘讘讬转 讛讞讝拽转 注砖专讬诐 讞讘讬讜转 讗诇讗 讛讻诇 谞转讜谉 砖讛谞讜转谉 讘注讬谉 讬驻讛 谞讜转谉 讜诇讗 驻讬讞转 讛砖讬注讜专 讗诇讗 讻讗讚诐 砖讗讜诪专 诇驻讞讜转 讛讜讗 诪讞讝讬拽 讻讱 讜讻讱 讜讻谉 讗诐 讛拽谞讛 诇讜 讘讬转 讘讘转讬讜 诪讞讝讬拽 诪讗讛 讞讘讬讜转 讜诇讗 谞诪爪讗 讘讘转讬讜 诪讞讝讬拽 驻讞讜转 诪诪讗讛 讜注砖专讬诐 拽谞讛 讝讛 砖讛讜讗 诪讞讝讬拽 诪讗讛 讜注砖专讬诐 讜讗讬谉 讗讜诪专讬诐 砖讗讬谉 讘讚讘专讬讜 讻诇讜诐 讛讜讗讬诇 讜讗讬谉 诇讜 讘讬转 诪讞讝讬拽 诪讗讛 讜诪"诪 讚讜拽讗 讘诪转谞讛 讗讘诇 讘诪讻专 讛专讬 讛讜讗 诪砖讬讬专 砖讬注讜专 讛转讜住驻转 讜讗祝 讘诪转谞讛 讬专讗讛 砖讛讚讬谉 讻谉 讘讻讚讬 砖讛讚注转 讟讜注讛 讻讙讜谉 诪讗讛 讘诪讗讛 讜注砖专讬诐 讗讘诇 讘诪讛 砖讗讬谉 讛讚注转 讟讜注讛 讬专讗讛 砖讗讬谞讜 诪拽谞讛 讗诇讗 讻砖讬注讜专 讛讞讝拽转 诪讗讛 讜诪"诪 讬专讗讛 诇讬 讚讜拽讗 讘讚专讱 讝讛 砖讬砖 讘讻诇诇 诪讗转讬诐 诪谞讛 讜讛专讬 讝讛 诪讞讝讬拽 诪讗讛 诪"诪 讜讬砖 诇讜诪专 讘讜 诇讗 讚拽 讜诇讞讜诪专讗 讚谞驻砖讬讛 诇讗 讚拽 讗讘诇 讗诐 讗诪专 讘讬转 砖讗讬谞讜 诪讞讝讬拽 讗诇讗 诪讗讛 讞讘讬讜转 讗讬谉 谞讜转谞讬谉 诇讜 讗诇讗 讻砖讬注讜专 诪讗讛:



讬转讘讗专 讘驻专拽 讛住驻讬谞讛 砖讛拽讜谞讛 讗讬诇谉 讗讞讚 讘转讜讱 砖讚讛 讞讘专讜 诇讗 拽谞讛 拽专拽注 讻诇诇 讜讻谉 讘砖谞讬诐 诪"诪 讗诐 诪讻专 拽专拽注 讜砖讬讬专 讗讬诇谞讜转 诇驻谞讬讜 拽谞讛 拽专拽注 讗祝 讘讗讞讚 讜讗注"驻 砖讛诪讜讻专 讘注讬谉 讬驻讛 诪讜讻专 讘讝讜 诪爪讚 砖讛讗讬诇谞讜转 诪讻讞讬砖讬谉 讗转 讛拽专拽注 诪转讬专讗 讛讜讗 砖诪讗 讬砖转讚诇 讛诇讛 讘注拽讬专转诐 讜诪砖讬讬专 诪拽讜诐 拽专拽注诐 诇注讜诇诐 讜讻谉 砖讻诇 砖诪砖讬讬专 诇注爪诪讜 讘驻讬专讜砖 讘注讬谉 讬驻讛 诪砖讬讬专:



讜诇注谞讬谉 讚专讱 讬专讗讛 诇讬 砖讻诇 砖诪讜讻专 讘驻讬专讜砖 讗讬讝讛 讚讘专 讗讜 诪砖讬讬专讜 诇注爪诪讜 讬砖 诇讜 讚专讱 讜诇讗 谞讗诪专 砖讗讬谉 诇讜 讚专讱 讗诇讗 讘诪讛 砖谞砖转讬讬专 诪讗诇讬讜 讜诇讗 谞讻诇诇 讘讻诇诇 讛诪讻专 讜讗注"驻 砖讘诪讻专谉 诇讗讞专 讗诪专讜 讞讻诪讬诐 爪专讬讱 诇讬拽讞 诇讜 讚专讱 诪"诪 诇讚注转 专' 注拽讬讘讗 砖讛诇讻讛 讻诪讜转讜 讬砖 诇讚讜谉 讻讚讘专讬谞讜 讜诪"诪 讬砖 诇讚讜谉 砖讛讚专讱 讻拽专拽注 讜讻诇 砖讬砖 诇讜 拽专拽注 讬砖 诇讜 讚专讱 讜讻诇 砖讗讬谉 诇讜 拽专拽注 讗讬谉 诇讜 讚专讱 讗讗"讻 讛转谞讛 讘驻讬专讜砖:





专"讬 诪讬讙讗砖

讘诪讛 讚讘专讬诐 讗诪讜专讬诐 讘诪讜讻专 讗讘诇 讘谞讜转谉 诪转谞讛 谞讜转谉 讗转 讻讜诇讛. 讜讛讗讞讬谉 砖讞诇拽讜 讝讻讜 讘砖讚讛 讝讻讜 讘讻讜诇讛. 诪住转讘专讗 诇谉 讚讚讜拽讗 讛谞讬 讗谞驻讬 讚砖讚讛 讻讙讜谉 讞专讜讘 讛诪讜专讻讘 讜住讚谉 讛砖拽诪讛 讜讘讜专 讜讙转 讜砖讜讘讱 讜砖讗专 讛谞讱 诪讬诇讬 讗讞专讬谞讬 讚讗诪专讬谞谉 讚诇讬转谞讛讜 讘讻诇诇 讛诪讻讬专讛 讛讜讗 谞讬讛讜 讚讗诪专讬谞谉 讚讗讬转谞讛讜 讘讻诇诇 讛诪转谞讛 诪砖讜诐 讚讻讜诇讛讜 讘转讜讱 讛砖讚讛 讛谞转讜谞讛 谞讬谞讛讜 讜讚讬拽讗 谞诪讬 讚拽转谞讬 讝讻讜 讘砖讚讛 讝讻讜 讘讻讜诇讛 讗诇诪讗 讗讛谞讱 诪讬诇讬 讚砖讚讛 拽讗讬 讚拽讬讬诪讬 讘转讜讱 讛砖讚讛 注爪诪讛 讜讛讜讗 讛讚讬谉 谞诪讬 讘讘讬转 讜讞爪专 讘讛谞讱 诪讬诇讬 讚拽讬讬诪讬 讘讙讜讬讬讛讜 讜诇讬转谞讛讜 讘讻诇诇 讛诪讻讬专讛 讗讬转谞讛讜 讘讻诇诇 讛诪转谞讛 讗讘诇 讜讚讗讬 诪讗讬 讚诇讗 拽讗讬 讘转讜讱 讛讘讬转 讜讘讞爪专 讻讙讜谉 讬爪讬注 讜讘讞讚专 砖诇驻谞讬诐 诪诪谞讜 讻讬 讛讬讻讬 讚诇讬转谞讛讜 讘讻诇诇 讛诪讻专 诇讬转谞讛讜 谞诪讬 讘讻诇诇 讛诪转谞讛 讚讛讗 诇讗讜 讘转讜讱 讛讘讬转 拽讬讬诪讬 讗诇讗 住诪讜讻讬谉 诇讜 谞讬谞讛讜 讜讘讬转 讛讜讗 讚讬讛讬讘 诇讬讛 讛谞讬 诇讗 讬讛讬讘 诇讬讛 转讚注 讚讛讗 讗诪专讬谞谉 诇注讬诇 (讚祝 住"讚 住注"讘) 讗讬转诪专 专讘 讗诪专 讛诇讻讛 讻讚讘专讬 讞讻诪讬诐 砖诪讜讗诇 讗诪专 讛诇讻讛 讻专"注 诇讬诪讗 专讘 讜砖诪讜讗诇 讗讝讚讜 诇讟注诪讬讬讛讜 讚讗诪专 专讘 谞讞诪谉 讗诪专 砖诪讜讗诇 讛讗讞讬谉 砖讞诇拽讜 讗讬谉 诇讛谉 讚专讱 讝讛 注诇 讝讛 讜专讘 讗诪专 讬砖 诇讛谉 讜讻讜' 讗诇诪讗 诇注谞讬谉 讚专讱 讚讬谉 讗讞讬谉 砖讞讜诇拽讬谉 讻讚讬谉 诪讜讻专 谞讬谞讛讜 讜诪诪讬诇讗 砖诪注转 讚讛讗 讚转谞谉 讘诪讛 讚讘专讬诐 讗诪讜专讬诐 讘诪讜讻专 讗讘诇 讘谞讜转谉 诪转谞讛 讜讛讗讞讬谉 砖讞诇拽讜 讝讻讜 讘砖讚讛 讝讻讜 讘讻讜诇谉 诇讛谞讱 诪讬诇讬 讚拽讬讬诪讬 讘转讜讱 讛砖讚讛 注爪诪讛 讛讜讗 讗讘诇 诪讬讚讬 讚诇讬转讬讛 讘转讜讱 讛砖讚讛 讻讙讜谉 讚专讱 讜讻讬讜爪讗 讘讜 讗讬讻讗 诇诪讬诪专 讚诪讗谉 讚住讘讬专讗 诇讬讛 讻讞讻诪讬诐 诇注谞讬谉 诪讜讻专 讜讗讬谉 爪专讬讱 讛诪讜讻专 诇讬拽讞 诇讜 讚专讱 讛讻讬谉 住讘讬专讗 诇讬讛 诇注谞讬谉 讗讞讬谉 砖讞诇拽讜 讜讬砖 诇讛谉 讚专讱 讝讛 注诇 讝讛:



讗诪专 专讘 讛讜谞讗 讗注"讙 讚讗诪讜专 专讘谞谉 讛拽讜谞讛 砖谞讬 讗讬诇谞讜转 讜讻讜' 注讚 讻专讘谞谉 驻砖讬讟讗. 讛讗 拽诪"诇 讚讗讬 谞驻诇讬 讛讚专 砖转讬诇 诇讛讜. 谞拽讟讬谞谉 讛砖转讗 讚诇讙讘讬 砖诇砖讛 讗讬诇谞讜转 讗讬转 诇讛讜 拽专拽注 讘讬谉 诪讻专 讗讬诇谞讜转 讜砖讬讬专 拽专拽注 诇驻谞讬讜 讘讬谉 诪讻专 拽专拽注 讜砖讬讬专 讗讬诇谞讜转 诇驻谞讬讜 讘讬谉 诇诪讗谉 讚讗诪专 诪讜讻专 讘注讬谉 讬驻讛 诪讜讻专 讘讬谉 诇诪"讚 诪讜讻专 讘注讬谉 专注讛 诪讜讻专 讚讻讬 驻诇讜讙 专讘谞谉 讜专讘讬 注拽讬讘讗 讛谞讬 诪讬诇讬 讙讘讬 砖谞讬 讗讬诇谞讜转 诪砖讜诐 讚住转诐 砖谞讬 讗讬诇谞讜转 诇讬转 诇讛讜 讝讻讬讬转 拽专拽注 讛诇讻讱 诪讗谉 讚讬讛讬讘 诇讛讜 拽专拽注 讚讘注诇 讗讬诇谞讜转 谞讬讛讜 转讚注 讚讛讗 讗讬 讬讘砖讬 诇讗 讛讚专 谞讟注 诇讛讜 讗诇讗 诪砖讜诐 注讬谉 讬驻讛 讜注讬谉 专注讛 讛讜讗 讚讜诪讬讗 讚讘讜专 讜讚讜转 讚讛讗讬 讚讬讛讘讬谞谉 诇讛讜 讚专讱 诪砖讜诐 注讬谉 讬驻讛 讜注讬谉 专注讛 讛讜讗 讜诇讗 诪砖讜诐 讚讙讜祝 讛讚专讱 拽谞讜讬 注诐 讛讘讜专 讜注诐 讛讚讜转 转讚注 讚讛讗 讗讬 诪砖转拽诇讬 诇讛讜 讛谞讱 讘讜专 讜讚讜转 诇讗 诪砖转讬讬专 诇讬讛 讚专讱 讗讘诇 讙讘讬 砖诇砖讛 讗讬诇谞讜转 讻讬讜谉 讚砖诇砖讛 谞讬谞讛讜 讗讬转 诇讛讜 讝讻讬讬讛 讘拽专拽注 讙讜驻讬讛 讜讻讗诇讜 讛拽专拽注 讙讜驻讬讛 讝讘讬谉 诇砖讚讛 讗讬诇谞讜转 讗讬 谞诪讬 砖讬讬专 诇谞驻砖讬讛 讘砖讚讬讬讛讜 讜讛讜讛 诇讛讜 讻拽专拽注 讛讘讜专 注爪诪讜 讚诇讻讜诇讬 注诇诪讗 讚讘注诇 讛讘讜专 讜讛讚讜转 讛讜讗 讜讛诇讻转讗 讻专讘讬 注拽讬讘讗 讚讗诪专 诪讜讻专 讘注讬谉 讬驻讛 诪讜讻专 讛诇讻讱 诪讻专 讗讬诇谞讜转 讜砖讬讬专 拽专拽注 诇驻谞讬讜 讬砖 诇讜 拽专拽注 诪讻专 拽专拽注 讜砖讬讬专 讗讬诇谞讜转 诇驻谞讬讜 讬砖 诇讜 拽专拽注 讚讗注"讙 讚讘注讬谉 讬驻讛 诪讜讻专 讗讬 诇讗 诪砖讬讬专 拽专拽注 诪爪讬 讗诪专 诇讬讛 注拽讜专 讗讬诇谞讱 砖拽讜诇 讜讝讬诇:



讜谞拽讟讬谞谉 谞诪讬 讚讛讗讬 讚讗诪专讬谞谉 诪讜讻专 讘注讬谉 讬驻讛 诪讜讻专 讜诪讜讻专 讘注讬谉 专注讛 诪讜讻专 讛谞讬 诪讬诇讬 诇砖讬讜专讬 讛诪讜讻专 讝讻讜转讗 讘讛讛讜讗 诪讬讚讬 讚讝讘讬谉 讗讬 谞诪讬 诇诪讛讜讬 诇诇讜拽讞 讝讻讜转讗 讘讛讛讜讗 诪讬讚讬 讚砖讬讬专 讛诪讜讻专 诇谞驻砖讬讛 讚讜诪讬讗 讚讚专讱 讙讘讬 讘讜专 讜讚讜转 讗讬 谞诪讬 拽专拽注 讙讘讬 讗讬诇谞讜转 讗讘诇 诇注讬讜诇讬 讘讻诇诇 讝讘讬谞讬 诪讬讚讬 讚诇讗 讝讘讬谉 诇讬讛 讘讛讚讬讗 诇讬讻讗 诇诪讬诪专 讘讬讛 诪讜讻专 讘注讬谉 讬驻讛 诪讜讻专 讜诇讗 讘注讬谉 专注讛 诪讜讻专 讗诇讗 讗讬 诪讬讚讬 讚讞砖讬讘 讘讗驻讬 谞驻砖讬讛 讛讬讗 诇讗 注讬讬诇 讘讻诇诇 讛谞讛讜 讝讘讬谞讜 注讚 讚诪驻专砖 讘讬讛 诇讜拽讞 讘讛讚讬讗 讻诪讜 讞专讜讘 讛诪讜专讻讘 讜住讚谉 讛砖拽诪讛 讜诪讗讬 讚讚诪讬 诇讛讜谉 讜讗讬 诇讗讜 诪讬讚讬 讚讞砖讬讘 讘讗驻讬 谞驻砖讬讛 讛讜讗 讻诪讜 砖讗专 讗讬诇谞讜转 讜诪讗讬 讚讚诪讬 诇讛讜谉 注讬讬诇 讘讻诇诇 讝讘讬谞讬 讻讚驻专砖讬谞谉 诇注讬诇:





讬讚 专诪"讛

讗诪专 专讘讗 讛讬诇讻转讗 讻讚讬讬谞讬 讙讜诇讛 讗诪专 诇讬讛 专讘讬谞讗 诇诪专 讝讜讟专讗 讜讛讗 讗诪专 专讘讗 谞砖讘注 讜讙讜讘讛 诪讞爪讛 讗"诇 讗谞谉 讘讚讬讬谞讬 讙讜诇讛 讗讬驻讻讗 诪转谞讬谞谉 诇讛. 讚讬讬谞讬 讗专抓 讬砖专讗诇 [讗诪专讬] 谞砖讘注 讜讙讜讘讛 讻诇讜, 讜讚讬讬谞讬 讙讜诇讛 讗诪专讬 谞砖讘注 讜讙讜讘讛 诪讞爪讛, 讜注诇讛 拽讗 讗诪专讬谞谉 讛诇讻讛 讻讚讬讬谞讬 讙讜诇讛 讚讗诪专讬 谞砖讘注 讜讙讜讘讛 诪讞爪讛 讻讚专讘讗. 讜讻谉 讛讬诇讻转讗. 讜讚讜拽讗 讘讙讚讜诇讬诐, 讗讘诇 讘拽讟谞讬诐 诇讗 讙讘讬谞谉 诪讬谞讬讛讜 诪讬讚讬 注讚 讚讙讚诇讬, 讚拽讬"诇 讗讬谉 谞讝拽拽讬谉 诇谞讻住讬 讬转讜诪讬诐, 讜诇讗 讗诇讬诐 砖讟专 讻讬住 讙讘讬 驻诇讙讗 诪诇讜讛 讟驻讬 诪砖讟专 讞讜讘, 诇讗 讙讘讬谞谉 诇讬讛 诪拽讟谞讬诐 注讚 讚讙讚诇讬 讚讞讬讬砖讬谞谉 诇砖讜讘专 讻讚讗讬转讗 讘注专讻讬谉 (讻讘,讘). 讜诇讗 诪爪讬转 诇讗讜拽讜诪讛 诇讛讗 讘拽讟谞讬诐 讜讻讙讜谉 讚讗讬转讘专专 讚诇讗 驻专注, 讚讗"讻 讗诪讗讬 讙讜讘讛 诪讞爪讛 讜转讜 诇讗, 讻讜诇讬讛 谞诪讬 诇讬讙讘讬. 讗诇讗 注诇 讻专讞讬讱 讘讙讚讜诇讬诐 注住讬拽讬谞谉 讜讘讚诇讗 (讗转讬) 讗转讘专专 讚诇讗 驻专注, 讚讗讬 讛讜讛 讗讘讜讛讜谉 拽讬讬诐 讜讛讜讛 讟注讬谉 讛讞讝专转讬诐 诇讱 讛讜讛 诪讛讬诪谉 讘砖讘讜注讛, 讜讛砖转讗 讚诪讬转 讗讘讜讛讜谉 讟注谞讬谞谉 诇讛讜 诇讬转诪讬 诪讗讬 讚讬讻讜诇 讗讘讜讛讜谉 诇诪讟注谉, 讜讗注"讙 讚讗讘讜讛讜谉 诇讗 讛讜讛 诪讛讬诪谉 讘诇讗 砖讘讜注讛.



讜诪住转讘专讗 讚讗驻讬' 砖讘讜注转 讛讬讜专砖讬谉 讚砖诇讗 驻拽讚谞讜 讗讘讗 诇讗 讘注讜, 讚讻讬 专诪讜 专讘谞谉 讛讗讬 砖讘讜注讛 讗讬转诪讬 讛讬讻讗 讚讗转讜 诇讗驻讜拽讬 诪诪讜谞讗 诪讗讬谞讬砖 讗讞专讬谞讗 讻讙讜谉 砖讘讜注转 讛讬转讜诪讬诐 诇讗 讬驻专注讜 讗诇讗 讘砖讘讜注讛 砖诇讗 驻拽讚谞讜 讗讘讗 砖诇讗 讗诪专 诇谞讜 讗讘讗 讻讜', 讗讘诇 讙讘讬 讬转诪讬 讚谞转讘注 诇讗 讞讬讬讘讜 专讘谞谉 砖讘讜注转 讛讬讜专砖讬谉 讻诇诇. 讜讗注"讙 讚转拽讜谉 专讘谞谉 砖讘讜注转 讛讬住转, 诇讗 诪讬讞讬讬讘讬 诇讗砖转讘讜注讬 砖讘讜注转 讛讬住转 砖诇讗 驻拽讚谞讜 讗讘讗 讘砖注转 诪讬转讛, 讚讛讗 讗讬讛讜 诇讗 拽讗 讟注讬谉 讟注谞转 讘专讬讗 讚驻拽讚讬谞讛讜 讗讘讜讛讜谉, 讚讗注"讙 讚讟注讬谉 讟注谞转 讘专讬讗 讚诇讗 驻专注讬讛 讛讗 诇讗 讬讻讜诇 诇诪讟注谉 讟注谞转 讘专讬讗 讚驻拽讚讬谞讛讜 讚诇讗 驻专注讬讛 讗讬 谞诪讬 讚诇讗 谞讗谞住讜, 讛讬诇讻讱 诇讬讻讗 注诇讬讛讜 讗诇讗 讞专诐 住转诐 讚诇讗 讬讚注讬 讜讚诇讗 驻拽讚讬谞讛讜 讗讘讜讛讜谉 讘砖注转 诪讬转讛 讜诪驻讟专讬.



讜砖诪注讬谞谉 诪讛讗讬 砖讬拽诇讗 讜讟讬专讬讗 讚砖讟专 讻讬住 讛讬讜爪讗 注诇 讛讬转讜诪讬诐, 讻讬 讗诪专讬谞谉 谞砖讘注 讜讙讜讘讛 诪讞爪讛 讛讬讻讗 讚讗讬讻讗 诇诪讬讞砖 诇驻讬专注讜谉, 讗讘诇 讛讬讻讗 讚诇讬讻讗 诇诪讬讞砖 诇驻讬专注讜谉 诇讗 讞讬讬砖讬谞谉 讚讬诇诪讗 讗讬转谞讬住 诇讗 讘讞讬讬 诪拽讘诇 讜诇讗 讘转专 讛讻讬谉. 转讚注 讚讛讗 讻"注 诪讜讚讜 讚讛诪驻拽讬讚 讗爪诇 讞讘讬专讜 讘砖讟专 讜讗"诇 谞讗谞住讜 谞讗诪谉 讜讘砖讘讜注讛 讻讚诪讬讘专专 诇注讬诇 诪讘注讬讬讗 讚专讘 注诪专诐 讜诪诪讗讬 讚驻砖讬讟 诇讬讛 专讘 讞住讚讗, 讜住讜讙讬讗 讚驻专拽 讻诇 讛谞砖讘注讬谉 (砖讘讜注讜转 诪讛,讘) 谞诪讬 讛讻讬 讗讝讬诇, 讚讗驻讬' 诇诪讗谉 讚住"诇 讛转诐 讚讛诪驻拽讬讚 讗爪诇 讞讘讬专讜 讘砖讟专 爪专讬讱 诇讛讞讝讬专 诇讜 讘砖讟专 诪讜讚讬 讚讗讬 讗"诇 谞讗谞住讜 诪讛讬诪谉, 讜拽讗 诪讜拽讬诐 诇讛 诇砖讘讜注转 讛砖讜诪专讬谉 讘讚讗驻拽讬讚 讙讘讬讛 讘砖讟专. 讜讗诇讜 讙讘讬 砖讟专 讻讬住 讛讬讜爪讗 注诇 讛讬转讜诪讬诐, 讘讬谉 诇诪讗讬 住"讚 诪注讬拽专讗 诇讗讜拽讜诪讬 驻诇讜讙转讗 讚转谞讗讬 讚砖讟专讱 讘讬讚讬 诪讗讬 讘注讬 讘讬谉 诇诪讗讬 讚讗住讬拽谞讗 诇讘住讜祝 诇讗 讗砖讻讞谉 诪讗谉 讚驻讟专 诇讛讜 诇讬转诪讬 诪讟注诪讗 讚讗讜谞住讬谉 讻诇诇, 讚讗诐 讻谉 诇诪讗讬 讚住"讚 诪注讬拽专讗 诇讗讜拽讜诪讬 驻诇讜讙转讗 讚转谞讗讬 讘讟注谞转 砖讟专讬讱 讘讬讚讬 诪讗讬 讘注讬, 谞讛讬 讚诇驻讬专注讜谉 诇讗 讞讬讬砖讬谞谉 讚讗讬 讛讜讛 讗讘讜讛讜谉 拽讬讬诐 讜讛讜讛 讟注讬谉 谞讗谞住讜 讛讜讛 诪讛讬诪谉, 讜讗诐 讻谉 诪"讟 讚诪讗谉 讚讗诪专 讙讜讘讛 讻诇讜. 讜注讜讚 诇诪讗讬 住"讚 谞诪讬 诇讗讜拽讜诪讬 讟注诪讗 讚诪讗谉 讚讗诪专 讙讜讘讛 诪讞爪讛 讚诇讗 诪爪讬 讗"诇 砖讟专讱 讘讬讚讬 诪讗讬 讘注讬, 诪诪讗讬, 讚讬诇诪讗 讚讻"注 诪爪讬 讗"诇 砖讟专讱 讘讬讚讬 诪讗讬 讘注讬, 讜讗讬 谞诪讬 讛讜讛 讟注讬谉 讗讘讜讛讜谉 驻专注转讬 诇讗 讛讜讛 诪讛讬诪谉, 讜砖讗谞讬 讬转诪讬 讚讻讬讜谉 讚讗讬诇讜 讟注讬谉 讗讘讜讛讜谉 谞讗谞住讜 诇讗 讛讜讛 诪讛讬诪谉 讜诇讗 诪讬讞讬讬讘 讗诇讗 诪讞爪讛, 诇讚讬讚讛讜 谞诪讬 讟注谞讬谞谉 诇讛讜. 讜注讜讚 诇诪讗讬 讚讗住讬拽谞讗 诇讘住讜祝 诪"砖 讚谞拽讟 讗诐 讗讬转讗 讚驻专注讬讛 诪讬诪专 讛讜讛 讗诪专, 诇讬砖诪讜注讬谞谉 谞诪讬 讙讘讬 讗讜谞住讬谉. 讗诇讗 诪砖讜诐 讚诪讗谉 讚驻讟专 诇讛讜 诇讬转诪讬 诇讗 驻讟专 诇讬讛 讗诇讗 诪讟注诪讗 讚驻讬专注讜谉, 讚讗诇讜 诇讗讜谞住讬谉 诇讬讻讗 诪讗谉 讚讞讬讬砖 讗诇讗 讛讬讻讗 讚讗诪专 讗讘讜讛讜谉 诪讞讬讬诐 讚讗讬转谞讬住, 讗讬 谞诪讬 讚谞驻拽 注诇讬讛讜 拽诇讗 讻讚讘专讬专谞讗 诇注讬诇.



讜讻"转 诪"砖 讙讘讬 讟注谞转 驻专注讜谉 讚驻诇讬讙讬 讜诪"砖 讙讘讬 讟注谞转 讗讜谞住讬谉 讚诇讗 驻诇讬讙讬. 讚讙讘讬 驻讬专注讜谉 讻讬讜谉 讚诇讬转 诇讬讛 爪注专讗, 讚讗讚专讘讛 谞讬讞讗 诇讬讛 讚驻专拽讬讛 诇讟注讜谞讬讛 诪讬谞讬讛, 讜讗驻讬' 讘讝诪谉 砖诪爪专 注讻砖讬讜 砖诪转 讛讜讗 诇讗讞专 讝诪谉 诇讬讻讗 诪讬讚讬 讚讚讞讬拽 诇讬讛 诇诪讬诪专 诪讬讚 讜讝讬诪谞讬谉 讚讚讞讬 谞驻砖讬讛 诇诪讞专 讜诇讬讜诪讗 讗讞专讗, 讜讗讬驻砖专 讚讗讚讛讻讬 讜讛讻讬 讗谞讬住 诇讬讛 诪诇讗讱 讛诪讜转 讜诇讗 讗诪专. 讗讘诇 讗讜谞住讬谉 讚讗讬转 诇讬讛 驻住讬讚讗 讚诪讬讞讬讬讘 诇砖诇讜诪讬 讜爪注专讬讛 讚讞讬拽 诇讬讛 诇诪讬诪专, 讗诐 讗讬转讗 讚讗讬转谞讬住 诪讬诪专 讛讜讛 讗诪专 讜讛讜讛 谞驻拽讬 注诇讬讛 拽诇讗, 讜讛讗讬 诪讚诇讗 讗转讘专专 讚讗诪专 讜诇讗 谞驻讬拽 注诇讬讛 拽诇讗 诪讜讻讞讗 诪讬诇转讗 讚诇讗 讗转谞讬住 讙讘讬讛 诪讬讚讬, 讜诪讛讗讬 讟注诪讗 诪讜讚讜 讻讜诇讛讜 讙讘讬 讗讜谞住讬谉 讚诇讗 讟注谞讬谞谉, 讜讙讘讬 驻讬专注讜谉 驻诇讬讙讬.



诪讬讛讜 诪住转讘专讗 讚讛谞"诪 讘驻诇讙讗 驻讬拽讚讜谉 讚注讬住拽讗, 讗讘诇 讘砖讟专 驻讬拽讚讜谉 讚注诇诪讗, 讟注谞转 讗讜谞住讬谉 谞诪讬 讻讟注谞转 驻讬专注讜谉 讚诪讬, 讜讗驻讬诇讜 讛讬讻讗 讚诇讬讻讗 诇诪讟注谉 诇讛讜 讟注谞转 驻讬专注讜谉 讟注谞讬谞谉 诇讬讛 讟注谞转 讗讜谞住讬谉 讻讟注谞转 驻专注讜谉. 讟注诪讗 诪讗讬, 讚讻讬讜谉 讚诇讬讻讗 诪讬讚讬 讚讚讞讬拽 诇讬讛 诇诪讬诪专 诪砖讛讬 谞驻砖讬讛 讻诪讛 讬讜诪讬 讜诇讗 讗诪专 注讚 讚讗谞住讬讛 诪诇讗讱 讛诪讜转 讜诇讗 讗诪专, 驻讬拽讚讜谉 讚注诇诪讗 谞诪讬 讻讬讜谉 讚诇讬转 诇讬讛 爪注专讗 讘讗讜谞住讜 讚讛讗 诪砖转讘注 讜诪讬驻讟专 讻驻讬专注讜谉 讚诪讬, 讜讗驻讬诇讜 讛讬讻讗 讚诇讬讻讗 诇诪讟注谉 诇讛讜 讟注谞转 驻讬专注讜谉 讟注谞讬谞谉 诇讛讜 讟注谞转 讗讜谞住讬谉.



讻诇诇讗 讚诪讬诇转讗, 讻讬讜谉 讚住讜讙讬讬谉 讘讻讜诇讬讛 转诇诪讜讚讬谉 讚讟注谞讬谞谉 诇讛讜 诇讬转诪讬 讻诇 诪讬讚讬 讚讛讜讛 讬讻讜诇 讗讘讜讛讜谉 诇诪讟注谉, 讜诇讗 讗砖讻讞谉 讚讜讻转讗 讚诇讗 讟注谞讬谞谉 讗诇讗 讙讘讬 砖讟专 讻讬住 诇注谞讬谉 讟注谞转 讗讜谞住讬谉, 诇讬讻讗 诇诪讙诪专 诪讬谞讬讛 诇讚讬谞讗 讗讞专讬谞讗 讗驻讬' 讚讚诪讬, 讗诇讗 讛讬讻讗 讚诇讬讻讗 砖讟专 诇驻诇讜讙讬 讘讬谞讬讛讜 讚诇讬讻讗 诪讬讚讬 诇诪讬驻专讱.



讜讻"转 诪讻诇 诪拽讜诐 讙讘讬 砖讟专 拽砖讬讗, 谞讛讬 讚讛讗讬 讟注诪讗 讚诪讬诪专 讛讜讛 讗诪专 砖讬讬讱 讙讘讬 讞砖砖讗 讚讗讜谞住讬谉 讛讬讻讗 讚讗转谞讬住 驻讬拽讚讜谉 讗讜 注讬住拽讗 诪拽诪讬 诪专注讬讛 讚讗讘讜讛讜谉, 讗诇讗 诇讬讞讜砖 讚讬诇诪讗 讗讬转谞讬住 讘转专 诪专注讬讛 讜诇讗 讬讚注 讘讬讛, 讗讬 谞诪讬 讚讗讬转谞讬住 诇讗讞专 诪讬转转讜. 讛讗 谞诪讬 诇讗 拽砖讬讗, 讚诇讗 讟注谞讬谞谉 诇讛讜 诇讬转诪讬 讗诇讗 诪讬讚讬 讚讬讻讜诇 讗讘讜讛讜谉 诇诪讟注谉, 讜讛谞讬 讞砖砖讬 讻讬讜谉 讚诇讗 讬讚注 讘讛讜谉 讗讘讜讛讜谉 诪讞讬讬诐 诇讗讜 诪讬讚讬 讚讛讜讛 讬讻讜诇 讗讘讜讛讜谉 诇诪讟注谉 谞讬谞讛讜. 讜讗注"讙 讚讘讬谉 讛讻讬 讜讘讬谉 讛讻讬 谞砖讘注 讜讙讜讘讛 诪讞爪讛 诪砖讜诐 讞砖砖讗 讚驻讬专注讜谉, 谞驻拽讗 诪讬谞讛 讚讗讬 讗转讘专专 讚诇讗 驻专注 讻讙讜谉 讚诪讬转 讘讙讜 讝讬诪谞讬讛 讜讻讬讜爪讗 讘讜 讗讬 谞诪讬 讚讗讜讚讬 诪讙讜 诪专注讬讛 讚诇讗 驻专注讬讛, 诇讗 讞讬讬砖讬谞谉 诇讗讜谞住讬谉 讚诪注讬拽专讗 讜诇讗讜 诇讗讜谞住讬谉 诇讘转专 讚讗讜讚讬. 讜住讜讙讬讗 讚砖诪注转讗 谞诪讬 讚讬拽讗, 诪讚拽讗诪专讬谞谉 诇讟注诪讗 讚诪讗谉 讚讗诪专 谞砖讘注 讜讙讜讘讛 诪讞爪讛 讗讬诪讜专 诪诇讗讱 讛诪讜转 讛讜讗 讚讗谞住讬讛 讜诇讗 讗诪专, 讚砖"诪 讚讗讬 讗讜讚讬 讚诇讗 驻专注讬讛 讜诇讗 讗诪专 讚讗转谞讬住 诇讗 讞讬讬砖讬谞谉 诇讗讜谞住讬谉 讻诇诇 讜讙讘讬 讻讜诇讬讛 讘诇讗 砖讘讜注讛. 讜讛"讛 讛讬讻讗 讚诪讬转 讘讙讜 讝讬诪谞讬讛, 讗讬 谞诪讬 讛讬讻讗 讚讛讬诪谞讬讛 诇诪诇讜讛, 讻诇 讗讬诪转 讚讗诪专 讚诇讗 驻专注讬讛, 讚讻讛"讙 讜讚讗讬 诇讗 诪讛谞讬 诇讬讛 诇诇讜讛 诪讬讙讜 诇讛讬诪讜谞讬讛 讚驻专注, 讜讻讬讜谉 讚讗讬讛讜 诇讗 诪讛讬诪谉 诇讬转诪讬 谞诪讬 诇讗 讟注谞讬谞谉, 讜诇讗讜谞住讬谉 诇讗 讞讬讬砖讬谞谉 讻讚讘专讬专谞讗 诇注讬诇.



讜讛"诪 讘砖讟专 讻讬住 讛讬讜爪讗 注诇 讛讬转讜诪讬诐, 讗讘诇 砖讟专 讛驻拽讚讜谉 讛讬讜爪讗 注诇 讛讬转讜诪讬诐 讗驻讬诇讜 讛讬讻讗 讚讛讬诪谞讬讛 诇诪驻拽讬讚, 讻诇 讗讬诪转 讚诇讗 驻专注讬讛 讞讬讬砖讬谞谉 诇讗讜谞住讬谉. 讚讻讬讜谉 讚讗讬 讛讜讛 讗讘讜讛讜谉 拽讬讬诐 讜讛讜讛 讗诪专 谞讗谞住讜 讛讜讛 诪讛讬诪谉, 讛砖转讗 谞诪讬 讟注谞讬谞谉 诇讛讜 诇讬转诪讬, 诇讗 砖谞讗 讗诪专 讗讘讜讛讜谉 讜诇"砖 诇讗 讗诪专, 讻讚讘专讬专谞讗 讟注诪讗 诇注讬诇.



讜砖"诪 讚讛诪驻拽讬讚 讗爪诇 讞讘专讜 讘砖讟专 讜讗"诇 讛讞讝专转讬讜 诇讱 诪讛讬诪谉, 讜讘砖讘讜注讛, 讜诇讗 诪爪讬 讗"诇 砖讟专讱 讘讬讚讬 诪讗讬 讘注讬, 讚讛讗 专讘 讞住讚讗 讜专讘 讛讜谞讗 讘专 讗讘讬谉 讛讻讬谉 住讘讬专讗 诇讛讜. 讜住讜讙讬讗 讚讙诪专讗 谞诪讬 拽讗 诪住讬拽 讘讛, 诇讗 讻"注 诇讗 诪爪讬 讗"诇 砖讟专讱 讘讬讚讬 诪讗讬 讘注讬. 讜注讜讚 讚住讜讙讬讗 讚讙诪专讗 讘驻' 讻诇 讛谞砖讘注讬谉 砖讘转讜专讛 (砖讘讜注讜转 诪讛,讘) 讙讘讬 砖讻讬专 讛讻讬 讗讝诇讗. 讜讻"砖 讛讬讻讗 讚讟注讬谉 谞讗谞住讜 讚诪讛讬诪谉 讘砖讘讜注讛, 讚讻讬讜谉 讚诇讗 砖讬讬讱 诇诪讬诪专 诇讬讛 砖讟专讱 讘讬讚讬 诪讗讬 讘注讬 诇讚讘专讬 讛讻诇 诪讛讬诪谉 讘砖讘讜注讛. 讜讗讙讘 讗专讞讬讱 砖"诪 讚诪讗谉 讚讻转讘 砖讟专 注讬住拽讗 讗讞讘专讬讛 讜诇讗 讗转谞讬 讘讛讚讬讛 讚讘专 拽爪讜讘, (讜)诇讗 讘讗讙专 讜诇讗 讘讛驻住讚, 讗讬 讛讜讬 讘讬讛 驻住讬讚讗 讚讬谞讗 讛讜讗 讚诇讗 驻住讬讚 诪诇讜讛 讟驻讬 诪驻诇讙讗, 讚诪住转诪讗 诇驻诇讙讗 诪诇讜讛 拽讗 谞讞讬转 讻转拽谞转讗 讚专讘谞谉. 讚讛讗 讛讻讗 讘砖讟专 讻讬住 住转诪讗 注住讬拽讬谞谉 讜拽讬"诇 讚谞砖讘注 讜讙讜讘讛 诪讞爪讛. 讜诪谞讗 转讬诪专讗 讚讘住转诪讗 注住讬拽讬谞谉, 诪讚讗爪讟专讬讻讬谞谉 住讘专讜讛 诇讻"注 讗讬转 诇讛讜 讚谞讛专讚注讬 讚讗诪专讬 讛讗讬 注讬住拽讗 驻诇讙讗 诪诇讜讛 讜驻诇讙讗 驻讬拽讚讜谉, 讜砖"诪 讚诇讗 诪讬转讜拽诐 诪讬诪专讗 讚诪讗谉 讚讗诪专 讙讜讘讛 诪讞爪讛 讗诇讗 讗诇讬讘讗 讚谞讛专讚注讬, 讜讗讬 讘讚讗转谞讬 讘讛讚讬讛 讘讗讙专 讗讜 讘讛驻住讚 讚讘专 拽爪讜讘 诇诪讛 诇讬 讚谞讛专讚注讬, 讻讬 诇讬转讗 讚谞讛专讚注讬 谞诪讬 讛讬讻讗 讚讗转谞讬 讗转谞讬, 讚拽讬"诇 讘讚讘专 砖讘诪诪讜谉 转谞讗讜 拽讬讬诐. 讗诇讗 诇讗讜 砖"诪 讘住转诪讗 注住拽讬谞谉. 讜讻讬讜谉 讚讗讬 讛讜讛 讗讘讜讛讜谉 拽讬讬诐 讜讟注谉 驻专注转讬 诪砖转讘注 讜诪砖诇讬诐 驻诇讙讗 诪讟注诪讗 讚诪讙讜 讻讬 诪讬转 谞诪讬 讟注谞讬谞谉 诇讛讜 诇讬转诪讬 诪讗讬 讚讬讻讜诇 讗讘讜讛谉 诇诪讟注谉 讻讚驻专讬砖谞讗:



注讞. 讜砖诪注讬谞谉 谞诪讬 讚诪讗谉 讚讗诪专 诇讬讛 诇讞讘专讬讛 诪谞讛 诇讬 讘讬讚 讗讘讬讱 讜讛诇讛 讗讜诪专 讗讬谞讬 讬讜讚注, 讜注讚 讗讞讚 诪注讬讚讜 砖讬砖 诇讜 讜诪讬转 讛诇讜讛 讘转讜讱 讝诪谞讜, 讜讗注"讙 讚讗讬 讛讜讛 拽讬讬诐 讛讜讛 诪讞讬讬讘 砖讘讜注讛 讚讗讜专讬讬转讗 讗驻讜诪讗 讚讞讚 住讛讚讗, 讻讬讜谉 讚诪讬转 诇讗 讗诪专讬' 讛讜讛 诇讬讛 讘专讬讛 诪讞讜讬讘 砖讘讜注讛 讜讗讬谞讜 讬讻讜诇 诇讬砖讘注 诪砖诇诐, 讚讛讗 讛讻讗 讚讗讬 讛讜讛 讗讘讜讛讜谉 讚讬转诪讬 拽讬讬诐 诇讗 讛讜讛 诪讬驻讟专 讗诇讗 讘砖讘讜注讛 讚讗讜专讬讬转讗, 讜讻讬讜谉 讚诪讬转 诪拽诪讬 讚诇讛讜讬 诪讞讜讬讘 砖讘讜注讛 讜讗"讬 诇讬砖讘注 驻拽注讬讛 驻拽注讗 砖讘讜注讛 讜驻拽注 诪诪讜谞讗. 讜转谞讬讗 谞诪讬 讘驻专拽 讻诇 讛谞砖讘注讬谉 (砖讘讜注讜转 诪讝,讗) 砖讘讜注转 讛' 转讛讬讛 讘讬谉 砖谞讬讛诐 讜诇讗 讘讬谉 讛讬讜专砖讬谉, 讜讗讜拽讬诪谞讗 讛转诐 讻讙讜谉 讚讗"诇 诪谞讛 诇讗讘讗 讘讬讚 讗讘讬讱 讜讗"诇 讗讬讚讱 讞诪砖讬谉 讬讚注谞讗 讜讞诪砖讬谉 诇讗 讬讚注谞讗, 讚讗注"讙 讚讗讘讜讛 讻讛"讙 讞讬讬讘 讚讛讜讛 诇讬讛 诪讞讜讬讬讘 砖讘讜注讛 讜讗"讬 诇讛讬砖讘注, 讗爪讟专讬讱 拽专讗 诇诪驻讟专 讬讜专砖讬谉. 讜讛"讛 诇讻诇 讛诪讞讜讬讘 砖讘讜注讛 讜讗"讬 诇讛砖讘注, 讚讗讬 诪讬讬转 诪拽诪讬 讚诇转讘专专 讚讛讜讛 诪讞讜讬讘 砖讘讜注讛 讜讗"讬 诇讛砖讘注, 讚讗讻转讬 诇讗 讟注讬谉 讟注谞转讗 讚诇讗 讛讜讛 讬讻讬诇 诇讗砖转讘讜注讬 注讬诇讜讬讛, 驻拽注讗 砖讘讜注讛 讜驻拽注 诪诪讜谞讗:



讬. 讜爪专讬讱 诇讬拽讞 诇讜 讚专讱 讚讘专讬 专讘讬 注拽讬讘讗 讜讞讻诪讬诐 讗讜诪专讬诐 讗讬谞讜 爪专讬讱 诇讬拽讞 诇讜 讚专讱 讜诪讜讚讛 专' 注拽讬讘讗 讘讝诪谉 砖讗诪专 诇讜 讞讜抓 诪讗诇讜 砖讗讬谞讜 爪专讬讱 诇讬拽讞 诇讜 讚专讱 诪讻专谉 诇讗讞专 专讘讬 注拽讬讘讗 讗讜诪专 讗讬谞讜 爪专讬讱 诇讬拽讞 诇讜 讚专讱 讜讞讻诪讬诐 讗讜诪专讬诐 爪专讬讱 诇讬拽讞 诇讜 讚专讱.



讛讬讻讗 拽讗讬, 讗住讬驻讗 拽讗讬, 讚拽转谞讬 讘讬谉 讻讱 讜讘讬谉 讻讱 诇讗 诪讻专 诇讗 讗转 诪讞讬爪转 讛拽谞讬诐 砖讛讬讗 讘讬转 专讜讘注 讜诇讗 讗转 讛讘讜专 讜诇讗 讗转 讛讙转 讜诇讗 讗转 讛砖讜讘讱, 讚砖讬讬专 诇讛讜 诪讜讻专 讝讻讜转讗 讘拽专拽注, 讜注诇讛 拽转谞讬 爪专讬讱 诇讬拽讞 诇讜 讚专讱 讻讚讘注讬谞谉 诇诪讬诪专 拽诪谉. 讗讘诇 砖讜诪专讛 砖讗讬谞讛 注砖讜讬讛 讘讟讬讟 讗注"讙 讚诇讗 诪讝讚讘谞讗, 讻讬讜谉 讚诇讬转 诇讬讛 讝讻讜转讗 讘拽专拽注 讻诇诇 诇讗 砖讬讬讱 讘讛 诇诪转谞讗 爪专讬讱 诇讬拽讞 诇讜 讚专讱, 讚讻讬讜谉 讚诇诪注拽专 拽讬诪讗 讚专讱 诇诪讛 诇讛. 讗讬 诇诪讬注诇 讜诇诪讬注拽专讗, 注诇 讻专讞讬讛 讚诇讜拽讞 讗讬转 [诇讬讛] 诇诪讬注诇 讜诇诪讬注拽专讛, 诪讬讚讬 讚讛讜讛 讗谞讞讬诇 砖诇 讚讘讜专讬诐 讚拽转谞讬 讛转诐 讜诪讛诇讱 讘转讜讱 砖讚讛讜 讜谞讜讟诇 讗转 谞讞讬诇讜. 讗诇讗 讻讬 拽转谞讬 爪专讬讱 诇讬拽讞 诇讜 讚专讱 讗讛谞讱 讚诇讗讜 诇诪注拽专 拽讬诪讬 拽转谞讬. 讜专讘讬 注拽讬讘讗 讜专讘谞谉 诇讟注诪讬讛讜, 专讘谞谉 住讘专讬 诪讜讻专 讘注讬谉 专注讛 诪讜讻专 讜砖讬讬专 讚专讱 诇谞驻砖讬讛, 讜专讘讬 注拽讬讘讗 住讘专 诪讜讻专 讘注讬谉 讬驻讛 诪讜讻专 讜诇讗 砖讬讬专 讻诇讜诐 讘讚讘专 讛诪讻讜专. 讜拽讬诪讗 诇谉 讻专讘讬 注拽讬讘讗.



讜诪讜讚讛 专讘讬 注拽讬讘讗 讘讝诪谉 砖讗诪专 诇讜 讞讜抓 诪讗诇讜 砖讗讬谞讜 爪专讬讱 诇讬拽讞 诇讜 讚专讱, 讚讻讬讜谉 讚诇讗 爪专讬讱 讜拽讗诪专, 诇砖讬讜专讬 讚专讱 拽讗 诪讬讻讜讬谉. 讜讛讜讗 讛讚讬谉 谞诪讬 诇讙讘讬 讞专讜讘 讛诪讜专讻讘 讜住讚谉 讛砖拽诪讛, 讚拽讬诪讗 诇谉 讚诪住转诪讗 砖讬讬专讬谞讛讜, 诪讬讛讜 诇讬转 诇讛讜 拽专拽注 讛爪专讬讱 诇讛谉, 讗讬 砖讬讬专讬谞讛讜 讘驻讬专讜砖 讗讬转 诇讛讜 讚专讱, 讗讘诇 拽专拽注 诇讬转 诇讛讜. 讚讗讬转 诇讛讜 讚专讱, 讚讻讬讜谉 讚诇讗 爪专讬讱 诇砖讬讜专讬谞讛讜 讘驻讬专讜砖 讜拽讗诪专, 诇砖讬讜专讬 诇讛讜 讚专讱 拽讗 诪讻讜讬谉. 讜讻讬讜谉 讚爪专讬讱 讛讗讬 诇讬砖谞讗 讬转讬专讗 诇砖讬讜专 讚专讱 转讜 诇讗 诪讛谞讬 诇砖讬讜专讬 诇讛讜 拽专拽注 讛爪专讬讱 诇讛谉, 讜诇讬转 诇讛讜 讗诇讗 砖注讘讜讚讗 讘注诇诪讗 讘拽专拽注 诇拽讬讜诪讬谞讛讜 讛转诐. 讜讗讬驻讻讗 诇讬讻讗 诇诪讬诪专, 讞讚讗 讚讬讚 讘注诇 讛砖讟专 注诇 讛转讞转讜谞讛, 讜注讜讚 讚诇讗 砖讘讬拽 讗讬谞讬砖 讚专讱 讚诪转讛谞讬 诇讬讛 诪讬谞讬讛 诇讞专讜讘 讜砖拽诪讛 讚讬讚讬讛 讘诇讗 拽专拽注 讜诪砖讬讬专 拽专拽注 讚诇讗 诪转讛谞讬 诇讬讛 诪讬谞讬讛 讘诇讗 讚专讱. 讜住讜驻讗 谞诪讬 讙讘讬 诪讻专谉 诇讗讞专 拽讬诪讗 诇谉 讻专' 注拽讬讘讗 讚讗诪专 诪讜讻专 讘注讬谉 讬驻讛 诪讜讻专. 诇驻讬讻讱 讗诐 诪讻专 讗转 诪讞讬爪转 讛拽谞讬诐 砖讛讬讗 讘讬转 专讜讘注 诇讗讞专 讗讜 讗转 讛讞专讜讘 讗讜 讗转 讛砖拽诪讛 讗讜 讗转 讛讘讜专 讗讜 讗转 讛讙转 讗讜 讗转 讛砖讜讘讱 讜砖讬讬专 砖讗专 讛砖讚讛 诇驻谞讬讜 讗讬谉 讛诇讜拽讞 爪专讬讱 诇讬拽讞 诇讜 讚专讱 讚诪讜讻专 讘注讬谉 讬驻讛 诪讜讻专. 讜诪住转讘专讗 讚讛谞讬 诪讬诇讬 讛讬讻讗 讚讗诪专 诇讬讛 讘讜专 砖讬砖 诇讬 讘砖讚讛 驻诇讜谞讬转 讗谞讬 诪讜讻专 诇讱 讜诇讗 砖讬讬专讬讛 诇拽专拽注 讘驻讬专讜砖, 讚讗讬 讗诪专 诇讬讛 讞讜抓 诪谉 讛拽专拽注 讗讬 谞诪讬 讞讜抓 诪谉 讛砖讚讛 爪专讬讱 讛诇讜拽讞 诇讬拽讞 诇讜 讚专讱, 讚讻讬讜谉 讚诇讗 爪专讬讱 讜拽讗诪专, 诇讗驻拽讜注讬 讚专讱 诪讬谞讬讛 讚诇讜拽讞 拽讗 诪讬讻讜讜谉, 讻讬 讟注诪讬讛 讚专讘讬 注拽讬讘讗 诇注讬诇:



讬讗. 讘讚"讗 讘诪讜讻专 讗讘诇 讘谞讜转谉 诪转谞讛 谞转谉 讗转 讻讜诇谉 讜讛讗讞讬谉 砖讞诇拽讜 讝讻讜 讘砖讚讛 讝讻讜 讘讻讜诇谉 讜讛诪讞讝讬拽 讘谞讻住讬 讛讙专 讛讞讝讬拽 讘砖讚讛 讛讞讝讬拽 讘讻讜诇谉 讜讛诪拽讚讬砖 讗转 讛砖讚讛 讛拽讚讬砖 讗转 讻讜诇谉 专讘讬 砖诪注讜谉 讗讜诪专 讛诪拽讚讬砖 讗转 讛砖讚讛 诇讗 讛拽讚讬砖 讗诇讗 讗转 讛讞专讜讘 讛诪讜专讻讘 讜讗转 住讚谉 讛砖拽诪讛. 讛讗 讚拽转谞讬 专讬砖讗 讗讘诇 讘谞讜转谉 诪转谞讛 谞讜转谉 讗转 讻讜诇谉 讜讛讜讗 讛讚讬谉 讙讘讬 讛讗讞讬谉 砖讞诇拽讜 讜讛诪讞讝讬拽 讘谞讻住讬 讛讙专 讜讗讬谉 爪专讬讱 诇讜诪专 讘诪拽讚讬砖, 讗诐 转讬诪爪讗 诇讜诪专 (讚诪转谞讬') [讚讗讛谞讬] 讚转谞谉 讘住讜驻讗 讚讛讗讬 诪转谞讬转讬谉 拽讗讬 讻讙讜谉 讘讜专 讜讙转 讜砖讜讘讱 讜诪讗讬 讚讚诪讬 诇讛讜, 讚讗诇讜 讗讻讜诇讬讛 驻讬专拽讬谉 诇讬讻讗 诇诪讬诪专 诪砖讜诐 住讬专讻讗 讚诪讟诇讟诇讬谉 讚讗讬讬专讬 讘讛讜 转谞讗 讙讘讬 讘讬转 讜讞爪专 讜诪专讞抓 讜讘讬转 讛讘讚 讜注讬专 讜砖讚讛 讻讙讜谉 转讘讜讗讛 转诇讜砖讛 诪谉 讛拽专拽注 讚诇讬讻讗 诇诪讬诪专 讙讘讬 谞讜转谉 诪转谞讛 讚诪拽谞讜 讘住转诪讗 讘讛讚讬 讗专注讗, 注诇 讻专讞讬讱 讻讬讜谉 讚拽谞讬 讛谞讬 讘住讜驻讗 讚讛讗讬 诪转谞讬转讬谉 拽谞讬 谞诪讬 砖讗专 讛谞讱 诪拽专拽注讬 讚诇讗 讞砖讬讘讬 诇砖讬讜专讬谞讛讜 讟驻讬 诪讛谞讬. 讜讗诐 转诪爪讗 诇讜诪专 讚讗讻讜诇讬讛 驻讬专拽讬谉 拽讗讬 讘诪拽专拽注讬 拽诪讬讬专讬 讘诪讟诇讟诇讬 诇讗 拽诪讬讬专讬. 诇讘讚 诪谞讻住讬 讛讙专, 讚讻讬讜谉 讗讞讝讬拽 讘砖讚讛 讘注讬讚谞讗 讚拽讬讬诪讬 讛谞讱 诪讟诇讟诇讬 讘讙讜讛 拽谞讬讗 诇讬讛 砖讛专讬 注讜诪讚 讘爪讚 砖讚讛讜.



(讜讻讬讜谉) [讜讘讬谉] 讚诪讜拽诪转 诇讬讛 讗讻讜诇讬讛 驻讬专拽讬谉 讘诪拽专拽注讬, 讜讘讬谉 讚诪讜拽诪转 诇讛 讗住讜驻讗 讚讛讗讬 诪转谞讬转讬谉 讜诪讗讬 讚讚诪讬 诇讛, 砖诪注讬谞谉 诪讬谞讛 讚讛谞讬 讻讜诇讛讜 转砖诪讬砖讬 讚拽讬诪讬 讘转讜讱 讛讚讘专 讛诪讻讜专 讚转谞谉 讘诪转谞讬转讬谉 讙讘讬 诪讻专 讚讗讬谞谉 诪讻讜专讬谉, 讘谞讜转谉 诪转谞讛 诪住转诪讗 谞诪讬 谞转谉 讗转 讻讜诇诐. 讜讗注"讙 讚诇讗 讻转讘 诇讬讛 注讜诪拽讗 讜专讜诪讗, 讜讗注"讙 讚诇讗 讗诪专 诇讬讛 谞诪讬 讛谉 讜讻诇 诪讛 砖讘转讜讻谉. 讚讻讜诇讛讜 诇讗 注讚讬驻讬 诇讙讘讬 讘讬转 讟驻讬 诪讘讜专 讜讙转 讜砖讜讘讱 诇讙讘讬 砖讚讛. 讜讗注"讙 讚诇讗 诪讛谞讬 讘讛讜 诇讬砖谞讗 讚讛讬讗 讜讻诇 诪讛 砖讘转讜讻讛 讙讘讬 诪讻专 拽讗诪专讬谞谉 讙讘讬 诪转谞讛 讚讗驻讬' 诪住转诪讗 谞转谉 讗转 讻讜诇诐, 讚讜诪讬讗 讚诪讞讝讬拽 讘谞讻住讬 讛讙专. 讜转讜 诪讚拽讗诪专讬谞谉 讟注诪讗 讘讙诪专讗 讝讛 讛讬讛 诇讜 诇驻专砖 讜讝讛 诇讗 讛讬讛 诇讜 诇驻专砖, 砖"诪 讚讻诇 讛讬讻讗 讚诇讗 讛讬讛 诇讜 诇驻专砖 讗注"驻 砖诇讗 驻讬专砖 拽谞讛. 转讚注 讚讛讗 拽讗 诪讬讬转讬谞谉 讘讙诪专讗 诪讬讛讗 诪转谞讬' 专讗讬讛 诇讙讘讬 讘讬转 讘转专讬 讚讜讻转讬 讘驻讬专拽讬谉 (诇注讬诇 讘讘讗 讘转专讗 住讛,讗), 讚砖诪注 诪讬谞讛 讚讚讬谞讗 讚讘讬转 讜讚讬谞讗 讚砖讚讛 讙讘讬 谞讜转谉 诪转谞讛 讞讚 讟注诪讗 谞讬谞讛讜.



讜诇讗 转讬诪讗 讛谞讬 诪讬诇讬 讘讚讘专 砖讛讜讗 注讜诪讚 讘转讜讱 讛讚讘专 讛诪讻讜专 讜转砖诪讬砖讜 诇转讜讻讜 讚讜诪讬讗 讚讘讜专 讜讙转 讜砖讜讘讱 讙讘讬 砖讚讛, 讗诇讗 讗驻讬诇讜 讘讚讘专 砖讗讬谞讜 注讜诪讚 讘转讜讱 讛讚讘专 讛诪讻讜专 讗诇讗 诇驻谞讬诐 诪诪谞讜, 讛讬讻讗 讚讛讜讬 转砖诪讬砖讜 诇转讜讻讜 讻讙讜谉 讬爪讬注 讜讞讚专 诇讙讘讬 讘讬转, 讙讘讬 诪转谞讛 讜讻讬讜爪讗 讘讛 诪讬拽谞讬 讘住转诪讗. 讚讻讬 讛讬讻讬 讚讘讜专 讜讚讜转 诇讙讘讬 讘讬转 诇讗讜 讞讚讗 转砖诪讬砖转讗 谞讬谞讛讜 讗诇讗 讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚, 讻讚讗诪专讬谞谉 讘讛讚讬讗 讘专讬砖 驻讬专拽讬谉 (诇注讬诇 讘讘讗 讘转专讗 住讗,讗), 讘讜专 讜讙转 讜砖讜讘讱 诇讙讘讬 砖讚讛 谞诪讬 诇讗讜 讞讚讗 转砖诪讬砖转讗 谞讬谞讛讜 讗诇讗 讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚. 讜讻讬 讛讬讻讬 讚讙讘讬 砖讚讛 讘谞讜转谉 诪转谞讛 谞转谉 讗转 讻讜诇诐 讙讘讬 讘讬转 谞诪讬 谞转谉 讗转 讻讜诇诐. 讜讻讬讜谉 讚谞转谉 讗转 讛讘讜专 讜讗转 讛讚讜转 讻"砖 讞讚专 讜讬爪讬注 讗注"讙 讚诇讗 拽讬诪讬 讘讙讜讬讛 讚讘讬转讗. 转讚注 讚讻诇 诪讬讚讬 讚讞讚讗 转砖诪讬砖转讗 讛讜讗 讗注"讙 讚诇讗 拽讗讬 讘转讜讱 讛讘讬转 讛诪讻讜专 讛讜讬 讟驻诇 诇讗讝讚讘讜谞讬 诪住转诪讗 讗讙讘 讘讬转讗 讟驻讬 诪诪讬讚讬 讚讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚 讜讗注"讙 讚拽讗讬 讘讙讜讬讛. 讚讛讗 讘讜专 讜讚讜转 讚讗注"讙 讚诇讗 讛讜讜 讚"讗 诇讗 诪讝讚讘谞讬 讘讛讚讬 讘讬转 讜讗注"讙 讚拽讬诪讬 讘讙讜讬讛 诪讟注诪讗 讚讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚 讛讜讗, 讜讗诇讜 讞讚专 讜讬爪讬注 讻讬 诇讗 讛讜讜 讚"讗 讻讬讜谉 讚讞讚讗 转砖诪讬砖转讗 谞讬谞讛讜 讗注"讙 讚诇讗 拽讬诪讬 讘讙讜讬讛 诪讝讚讘谞讬 讘住转诪讗 讗讙讘 讘讬转讗. 讜讻讬讜谉 讚讙讘讬 讘讜专 讜讚讜转 讚讗注"讙 讚诇讙讘讬 讘讬转 讜砖讚讛 诇讗讜 讞讚讗 转砖诪讬砖转讗 谞讬谞讛讜 诪讬拽谞讜 讘诪转谞讛 讘住转诪讗 讗讙讘 讘讬转 讜讗讙讘 砖讚讛, 讻诇 砖讻谉 讞讚专 讜讬爪讬注 讚诇讙讘讬 讘讬转 讞讚讗 转砖诪讬砖转讗 谞讬谞讛讜 讚诪讬拽谞讜 讘诪转谞讛 讘住转诪讗 讗讙讘 讘讬转. 讜讛"讛 讘讙讙 讜注诇讬讬讛 讚拽讬诪讬谉 讘讗讜讬专讗 讚讘讬转讗 讚讜诪讬讗 讚讘讜专 讜讚讜转, 讗诇讗 讚讘讜专 讜讚讜转 讘注讜诪拽讬讛 讜讙讙 讜注诇讬讬讛 讘专讜诪讬讛. 讜讻诇 砖讻谉 注讜诪拽讗 讜专讜诪讗 讙专讬讚讗 讚讟驻诇 诇讘讬转 讟驻讬 诪讘讜专 讜讚讜转 讜诪讞讬诇讜转. 讜讚讜拽讗 讘讚讘专 砖转砖诪讬砖讜 诇驻谞讬诐, 讗讘诇 讗诐 讛讬讛 转砖诪讬砖讜 诇讞讜抓 诪住转诪讗 讗讬谞讜 谞转讜谉, 讚诇讗讜 诪讻诇诇 讛讚讘专 讛谞转讜谉 讛讜讗.



讜讗驻讬' 讘讚讘专 砖转砖诪讬砖讜 诇驻谞讬诐 谞诪讬 讚讜拽讗 讘讚讘专 砖讛讜讗 讟驻诇 诇讚讘专 讛谞转讜谉, 讻讙讜谉 讛讬爪讬注 讜讛讞讚专 讜讛讙讙 讜讛讘讜专 讜讛讚讜转 砖讘讘讬转 砖讛谉 讟驻诇讬谉 诇讘讬转, 讜讛诪专讞抓 讜讘讬转 讛讘讚 砖讘转讜讱 讛讞爪专 讚讟驻诇讬谉 诇讙讘讬 讞爪专, 讚诇讗 注讚讬驻讬 诪讘讜专 讜讙转 讜砖讜讘讱 砖讘砖讚讛, 讚讗注"讙 讚诇讗 诪讛谞讬 讘讛讜 诇讬砖谞讗 讚讛讬讗 讜讻诇 诪讛 砖讘转讜讻讛 讙讘讬 讝讘讬谞讬 讗驻讬"讛 诪讬拽谞讜 讘诪转谞讛 讘住转诪讗. 讗讘诇 讘讚讘专 砖讗讬谞讜 讟驻诇 诇讚讘专 讛诪讻讜专, 讻讙讜谉 砖转讬 讞爪专讜转 讝讜 诇驻谞讬诐 诪讝讜 讜讻谉 砖谞讬 讘转讬诐 讝讛 诇驻谞讬诐 诪讝讛, 讗注"讙 讚转专讜讬讬讛讜 讞讚讗 转砖诪讬砖转讗 谞讬谞讛讜, 讻讬讜谉 讚讗讬谉 讗讞讚 诪讛谉 讟驻诇 诇讞讘讬专讜, 讗诐 谞转谉 讗转 讛讗讞讚 诇讗 谞转谉 讗转 讛砖谞讬, 讚讞讚 讘讬转 讬讛讬讘 诇讬讛 转专讬 讘转讬 诇讗 讬讛讬讘 诇讬讛, 讞讚讗 讞爪专 讬讛讬讘 诇讬讛 砖转讬 讞爪专讜转 诇讗 讬讛讬讘 诇讬讛. 讜讗讬谉 爪专讬讱 诇讜诪专 诪专讞抓 讜讘讬转 讛讘讚 砖诇驻谞讬诐 诪谉 讛讞爪专 讚讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚. 转讚注 讚讛讗 讘讛讚讬讗 拽转谞讬 讘讛讗讬 诪转谞讬' 讚讛谞讜转谉 诪转谞讛 讜讛诪讞讝讬拽 讘谞讻住讬 讛讙专 讘讛讗讬 注谞讬谞讗 讚转专讜讬讬讛讜 讞讚 讚讬谞讗 讗讬转 诇讛讜, 讜讻讬 讛讬讻讬 讚住讘讬专讗 诇谉 讙讘讬 讛诪讞讝讬拽 讘谞讻住讬 讛讙专 诇注谞讬谉 砖谞讬 讘转讬诐 讝讛 诇驻谞讬诐 诪讝讛 砖讗诐 讛讞讝讬拽 讘讗讞讚 诪讛谉 诇拽谞讜转讜 讜讗转 讞讘专讜 讗讜转讜 拽谞讛 讞讘讬专讜 诇讗 拽谞讛, 讻讚讗讬转讗 讘讛讚讬讗 讘驻专拽 讞讝拽转 (诇注讬诇 讘讘讗 讘转专讗 谞讙,讘), 讙讘讬 谞讜转谉 诪转谞讛 谞诪讬 讛讬讻讗 讚讬讛讬讘 诇讬讛 讞讚 诪讬谞讬讬讛讜 讗讜转讜 拽谞讛 讞讘专讜 诇讗 拽谞讛 讚讛讗 转专讜讬讬讛讜 讞讚 讟注诪讗 谞讬谞讛讜. 讜诪"砖 诪诪讻专 讚拽讬"诇 (诇注讬诇 讘讘讗 讘转专讗 住讝,讘) 诪讻专 诇讜 讞讜诇住讬转 讜诪爪讜诇讛 讛讞讝讬拽 讘讞讜诇住讬转 拽谞讛 诪爪讜诇讛, 砖讗谞讬 讛转诐 讚讝讘讬谉 诇讬讛 转专讜讬讛讜 讘讛讚讬讗, 讜讻讬 讗爪讟专讬讱 诇讗砖诪讜注讬谞谉 讚讞讝拽讛 讚讞讚讗 诪讛谞讬讗 诇讗讬讚讱, 讜讛"讛 谞诪讬 讙讘讬 诪转谞讛 讻讛"讙 拽谞讬.



讜讻"转 转讬谞讞 谞讜转谉 诪转谞讛 讚讘注讬谉 讬驻讛 谞讜转谉 讜诪砖讜诐 讚诇讗 讛讬讛 诇讜 诇驻专砖, 讗诇讗 讛讗讞讬谉 砖讞诇拽讜 讛讗 拽讬"诇 讚讻诇拽讜讞讜转 讚诪讜, 讜讗诐 讻谉 讻诇 讛讬讻讗 讚讙讘讬 诇讜拽讞 诇讗 拽谞讬 讙讘讬 讛讗讞讬谉 砖讞诇拽讜 谞诪讬 诇讗 诇讬拽谞讜. 讜注讜讚 讚讛讗 讟注诪讗 讙讘讬 诪讻专 诪砖讜诐 讚讛讬讛 诇讜 诇驻专砖 讛讜讗, 讜讙讘讬 讗讞讬谉 砖讞诇拽讜 谞诪讬 讛讬讛 诇讛谉 诇驻专砖. 讜注讜讚 讚诪讞讝讬拽 讘谞讻住讬 讛讙专 讚诇讬讻讗 诪讗谉 讚诪拽谞讬 诇讬讛 讻诇诇 诪讗讬 讗讬讻讗 诇诪讬诪专. 讜诪住转讘专讗 讚讛讬讬谞讜 讟注诪讗 讙讘讬 讗讞讬谉 砖讞诇拽讜, 讚讻讬 讗诪专讬谞谉 讚砖讬讜专讬讛 砖讬讬专 讛谞讬 诪讬诇讬 讙讘讬 诪讻专 讚讗讬讻讗 诇诪讬诪专 讚讗注"讙 讚讝讘讬谉 讘讬转 诇讗 讝讘讬谉 讞讚专 讜诇讗 讬爪讬注 讜讻讬讜爪讗 讘讛谉, 讚讛讗 诇讗 专诪讬讗 注诇讬讛 诇讝讘讜谞讬 诇讬讛 讻讜诇讬讛 诪诪讜谞讬讛. 讗讘诇 讛讗讞讬谉 砖讞诇拽讜, 讚诪注讬拽专讗 诪拽诪讬 讞诇讜拽讛 讛讜讛 诇讬讛 诇讻诇 讞讚 诪讬谞讬讬讛讜 讝讻讜转讗 讘讻诇 驻讜专转讗 讜驻讜专转讗 诪讛讗讬 诪诪讜谞讗, 讜讻讬 拽讗 驻诇讙讬 诇讗住转诇讜拽讬 诪讛讚讚讬 拽讗 诪讬讻讜谞讜, 讚诇讗 转讛讜讬 诇讬讛 诇讞讚 诪讬谞讬讬讛讜 讝讻讜转讗 讘讞讜诇拽讬讛 讚讞讘专讬讛, 注诇 讻专讞讬讱 讻诇 讞讚 诪讬谞讬讬讛讜 诇讗 砖讬讬专 讝讻讜转讗 诇谞驻砖讬讛 讘讞讜诇拽讗 讚讞讘专讬讛. 讜讻谉 讗转讛 讗讜诪专 讘砖讜转驻讬谉 砖讞诇拽讜, 转专讜讬讬讛讜 讞讚 讟注诪讗 谞讬谞讛讜. 讜讛诪讞讝讬拽 讘谞讻住讬 讛讙专, 讗注"讙 讚诇讬讻讗 讚诪拽谞讬 诇讬讛 诪讬讚讬, 诪讛讗讬 讟注诪讗 讙讜驻讬讛 讚诇讬讻讗 讚诪拽谞讬 诇讬讛 诪讬讚讬 讛讜讗 讚拽谞讬 讻讜诇讬讛, 讚讻讬 讗诪专讬谞谉 讚诇讗 拽谞讬 讙讘讬 诪讻专 讚讚注转 讗讞专转 诪拽谞讛 讗讜转谉 讜讗讬讻讗 诇诪讬诪专 砖讬讜专讬 砖讬讬专, 讚讛讗 讘讚注转讬讛 讚诪讜讻专 转诇讬讗 诪讬诇转讗, 讗讘诇 诪讞讝讬拽 讘谞讻住讬 讛讙专 讚诪讛驻拽讬专讗 拽讗 讝讻讬 讘讚注转讬讛 讚讬讚讬讛 转诇讬讗 诪讬诇转讗, 讜讗谞谉 住讛讚讬 讚讗讬讛讜 诇诪拽谞讗 讻讜诇讬讛 拽讗 诪讬讻讜讜谉, 讛讬诇讻讱 讻诇 诪讬讚讬 讚讛讜讬 讟驻诇 诇讙讘讬 讞讘专讬讛 拽谞讬 讻讚讗诪专谉.



讜讟注诪讗 讚专' 砖诪注讜谉 讚讗诪专 讛诪拽讚讬砖 讗转 讛砖讚讛 诇讗 讛拽讚讬砖 诪讻诇 讗诇讜 砖讗讬谞谉 诪讻讜专讬谉 讘讻诇诇 讛诪讻专 讗诇讗 讞专讜讘 讛诪讜专讻讘 讜住讚谉 讛砖拽诪讛, 讛讜讗讬诇 讜讬讜谞拽讬谉 诪砖讚讛 讛拽讚砖, 讜讻讬讜谉 砖讛拽讚讬砖 讗转 讛砖讚讛 讗讬 讗驻砖专 诇讜诪专 砖砖讬讬专 讗转 讛讞专讜讘 讜讗转 讛砖拽诪讛, 讚讗讬住讜专讗 诇讗 诪砖讬讬专 诇谞驻砖讬讛. 讜讗驻讬诇讜 讛讬讻讗 讚讟注讬谉 讚诇讗 砖讬讬专讬谞讛讜 讗诇讗 注诇 诪谞转 诇注拽专谉, 讚讗讚讛讻讬 讜讛讻讬 拽讗 诪转讛谞讬 诪砖讚讛 讛拽讚砖, 讜讗诐 讗讬转讗 讚砖讬讬专讬谞讛讜 诪注讬拽专讗 注拽专 诇讛讜 诪拽诪讬 讚诇拽讚砖讛 诇砖讚讛. 讗讘诇 讘讜专 讜讙转 讜砖讜讘讱 [讚]诇讗 讬谞拽讬 诪砖讚讛 讛拽讚砖 讗讬谞谉 诪讜拽讚砖讬谉. 讜讛"讛 讙讘讬 诪讞讬爪转 讛拽谞讬诐 讚诇讬讻讗 诇诪讬讞砖 讚讬诇诪讗 讬谞拽讬 诪砖讚讛 讛拽讚砖, 讚讻讬讜谉 讚讗讬转 诇讛讜 拽专拽注 诪讚谞驻砖讬讛讜 拽讗 讬谞拽讬, 讜讗诪讟讜诇 讛讻讬 讗讬谞谉 诪讜拽讚砖讬谉 诇讟注诪讬讛 讚专' 砖诪注讜谉. 讜诪住拽谞讗 诇拽诪谉 (讘讘讗 讘转专讗 注讘,讘) 讚专讘讬 砖诪注讜谉 诇讚讘专讬讛诐 讚专讘谞谉 拽讗诪专 诇讛讜, 诇讚讬讚讬 讻讬 讛讬讻讬 讚诪讜讻专 讘注讬谉 专注讛 诪讜讻专 诪拽讚讬砖 谞诪讬 讘注讬谉 专注讛 诪拽讚讬砖, 讜诇讗 讛拽讚讬砖 讗转 讻讜诇谉, 讜讗驻讬诇讜 讞专讜讘 讜砖拽诪讛 诇讗 讛拽讚讬砖, 讚讻讬讜谉 讚讘注讬谉 专注讛 诪拽讚讬砖 砖讬讜专讬 砖讬讬专 诇讛讜 讗专注讗 讜讻讬 拽讗 讬谞拽讬 [诪讚谞驻砖讬讬讛讜 拽讗 讬谞拽讬], 讗诇讗 诇讚讬讚讻讜 讚讗诪专讬转讜 讚诪拽讚讬砖 讘注讬谉 讬驻讛 诪拽讚讬砖 讗讜讚讜 诇讬 诪讬讛转 讚诇讗 诪拽讚讬砖 讗诇讗 讞专讜讘 讛诪讜专讻讘 讜住讚谉 讛砖拽诪讛 讛讜讗讬诇 讜讬讜谞拽讬谉 诪砖讚讛 讛拽讚砖, 讚讻讬讜谉 讚诇讗 诪砖讬讬专 讗专注讗 讗砖转讻讞 讚拽讗 讬谞拽讬 诪砖讚讛 讛拽讚砖 讜诇讗 诪砖讬讬专 诇讛讜 诇谞驻砖讬讛, 讗讘诇 讛谞讱 讚诇讗 讬谞拽讬 砖讬讜专讬 砖讬讬专, 讚谞讛讬 讚诪拽讚讬砖 讘注讬谉 讬驻讛 诪拽讚讬砖 讜诇讗 砖讬讬专 讗专注讗 诇注讬讜诇讬 讘讛拽讚砖 诪讬讚讬 讗讞专讬谞讗 诇讗. 讜讗诪专讬 诇讬讛 专讘谞谉 诇讗 砖谞讗 讛谞讬 讜诇讗 砖谞讗 讛谞讬 讻讬讜谉 讚讟驻诇讬谉 谞讬谞讛讜 诇讙讘讬 砖讚讛 讜讛拽讚讬砖 讗转 讛砖讚讛 讛拽讚讬砖 讗转 讻讜诇谉.讜拽讬"诇 讻专讘谞谉, 讚讛讗 讗讜拽讬诪谞讗 诇讚专' 砖诪注讜谉 讚诇讗 讻专' 注拽讬讘讗 讜诇讗 讻专讘谞谉 讻讚讘注讬谞谉 诇诪讬诪专 拽诪谉:



注讟. 讜讛讗 讚转谞谉 讘讚"讗 讘诪讜讻专 讗讘诇 讘谞讜转谉 诪转谞讛 谞讜转谉 讗转 讻讜诇诐 诪讗讬 砖谞讗 诪讻专 讜诪讗讬 砖谞讗 诪转谞讛 驻讬专砖 讘谉 谞拽讜住讗 诇驻谞讬 专' 讝讛 讛讬讛 诇讜 诇驻专砖 讜讝讛 诇讗 讛讬讛 诇讜 诇驻专砖. 诇讜拽讞 讻讬讜谉 讚讬讛讬讘 讚诪讬 诇讗 诪讬讻住讬祝 诇诪讬诪专 诇讬讛 诇诪讜讻专 讚诇讻转讜讘 诇讬讛 讻诇 讛谞讬 讘砖讟专 讝讘讬谞讬 讘驻讬专讜砖, 讜诪讚诇讗 驻专讬砖 诇讬讛 砖"诪 诇讗 讝讘讬谉 诇讬讛 讟驻讬 诪诪讗讬 讚讻转讘 讘砖讟专讗. 讜讗讬诇讜 诪拽讘诇 诪转谞讛 诇讗 讛讬讛 诇讜 诇驻专砖, 讚讻讬讜谉 讚诇讗 讬讛讬讘 讚诪讬 讻住讬驻讗 诇讬讛 诪讬诇转讗 诇诪讬诪专 诇讬讛 诇谞讜转谉 讜诇讗 诪讬讚讬, 讛讬诇讻讱 诪住转诪讗 谞诪讬 讗诪专讬谞谉 讚讻讜诇讬讛 讬讛讬讘 诇讬讛, 讚谞讜转谉 讘注讬谉 讬驻讛 谞讜转谉, 讜讛讗 讚诇讗 驻专讬砖 诇讬讛 诪拽讘诇 诪转谞讛 诇谞讜转谉 诇驻专讜砖讬 诇讬讛 讘砖讟专 诪转谞讛 讻诇 诪讗讬 讚讬讛讬讘 诇讬讛, 诪讞诪转 讻讬住讜驻讗 讛讜讗 讚诇讗 讗诪专 诇讬讛 讛讻讬:



驻. 讛讛讜讗 讚讗诪专 诇讬讛 讛讘讜 诇讬讛 诇驻诇谞讬讗 讘讬转讗 讚诪讞讝讬拽 诪讗讛 讙讜诇驻讬 讗砖转讻讞 讚讛讜讛 诪讞讝讬拽 诪讗讛 讜注砖专讬诐 讗诪专 专讘 讗砖讬 拽谞讬 讻讜诇讬讛 诪讬 诇讗 转谞谉 讘讚"讗 讘诪讜讻专 讗讘诇 讘谞讜转谉 诪转谞讛 谞讜转谉 讗转 讻讜诇诐 讗诇诪讗 诪讗谉 讚讬讛讬讘 诪转谞讛 讘注讬谉 讬驻讛 讬讛讬讘 讛讻讗 谞诪讬 诪讗谉 讚讬讛讬讘 诪转谞讛 讘注讬谉 讬驻讛 讬讛讬讘. 讜讛讗讬 讘讬转讗 讛讜讗 讚讗讬讻讜讜谉 诇诪讬讛讘 诇讬讛 讘讬谉 讚诪讞讝讬拽 诪讗讛 讙讜诇驻讬 讘讬谉 讚诪讞讝讬拽 讟驻讬 诪谉 讛讻讬谉, 讜讛讗讬 讚拽讗诪专 讚诪讞讝讬拽 诪讗讛 讙讜诇驻讬 诪砖讜诐 讚拽住讘专 讚诇讗 讛讜讛 诪讞讝讬拽 讟驻讬, 讜讗讬 谞诪讬 讛讜讛 讬讚注 讚诪讞讝讬拽 讟驻讬 讛讜讛 讬讛讬讘 诇讬讛. 讜砖诪注讬谞谉 诪讬谞讛 讚讗驻讬诇讜 讘诪讬讚讬 讚诇讗 诪砖诪注 讘讻诇诇 讝讘讬谞讬 讻讙讜谉 讞讚专 讜讬爪讬注 讜讙讙 讜讻讬讜爪讗 讘讛谉 讚专砖讜转讗 讗讞专讬转讬 谞讬谞讛讜 拽谞讬 诇讛讜 诪拽讘诇 诪转谞讛 诇讻诇讛讜, 讚讛砖转讗 讛讬讻讗 讚讗诪专 讚诪讞讝讬拽 诪讗讛 讙讜诇驻讬 讜讗砖转讻讞 讚诪讞讝讬拽 诪讗讛 讜注砖专讬谉 拽谞讬 讻讜诇讬讛, 讛讬讻讗 讚讗诪专 讘讬转讗 住转诪讗 诪讬讘注讬讗. 讜注讜讚 讚讙专住讬谞谉 讘专讬砖 驻专拽讬谉 (诇注讬诇 讘讘讗 讘转专讗 住讛,讗) 讙讘讬 砖谞讬 讘转讬诐 讝讛 诇驻谞讬诐 诪讝讛 砖谞讬讛诐 讘诪讻专 砖谞讬讛诐 讘诪转谞讛 讗讬谉 诇讛谉 讚专讱 讝讛 注诇 讝讛, 讜讗讬诇讜 讞讬爪讜谉 讘诪讻专 讜驻谞讬诪讬 讘诪转谞讛 拽讗诪专讬谞谉 讚讬砖 诇讜 诇驻谞讬诪讬 讚专讱 注诇 讛讞讬爪讜谉 讚诪讗谉 讚讬讛讬讘 诪转谞讛 讘注讬谉 讬驻讛 讬讛讬讘 讜讗驻讬' 讚专讱 谞诪讬 讗拽谞讬 诇讬讛, 讗注"讙 讚诪讬讚讬 讚拽讗讬 讞讜抓 诇讚讘专 讛谞转讜谉 讛讜讗 讛专讬 谞转讜谉 讛讜讗:





砖讬讟讛 诪拽讜讘爪转

讗诪专 专讘 讛讜谞讗 讗祝 注诇 讙讘 讚讗诪讜专 专讘谞谉 讛拽讜谞讛 砖谞讬 讗讬诇谞讜转 讘转讜讱 砖诇 讞讘专讜 诇讗 拽谞讛 拽专拽注 诪讻专 拽专拽注 讜砖讬讬专 砖谞讬 讗讬诇谞讜转 诇驻谞讬讜 讬砖 诇讜 拽专拽注. 讜诇讗讜 讚讜拽讗 砖谞讬诐 讗诇讗 讛讜讗 讛讚讬谉 诇讗讞讚 讚讛讗 讟注诪讗 讚拽讗诪专 讗驻讬诇讜 讘讞讚 谞诪讬 砖讬讬讱. 讜讬砖 诪拽砖讬诐 诪讗讬 讗祝 注诇 讙讘 讚讗讚专讘讛 讛讬讗 讛谞讜转谞转 讚诪讗讬 讟注诪讗 讗诪讜专 专讘谞谉 讘拽讜谞讛 砖谞讬 讗讬诇谞讜转 砖讗讬谉 诇讛诐 拽专拽注 诪砖讜诐 讚诪讜讻专 讘注讬谉 专注讛 讛讜讗 诪讜讻专 讜诪讬谞讛 诇诪讜讻专 拽专拽注 讜诪砖讬讬专 砖谞讬 讗讬诇谞讜转 讚讘注讬谉 专注讛 诪讜讻专 讜诪砖讬讬专 讘诪讛 砖诪讻专 拽专拽注 诇讬谞讬拽转 讛讗讬诇谞讜转 讚讛讗 讗驻讬诇讜 讙讘讬 讘讜专 讜讚讜转 讚诇讗 诪讻讞砖讬 讘讗专注讗 讗诪讜专 专讘谞谉 讚讗讬谉 爪专讬讱 诇讬拽讞 诇讜 讚专讱. 讜转讚注 诇讱 注讜讚 讚讻讬 讗拽砖讬谞谉 注诇讛 讚专讘 讛讜谞讗 诪讚专讘讬 砖诪注讜谉 讜讗诪专讬谞谉 专讘 讛讜谞讗 讚讗诪专 讻专讘谞谉 讛讚专 讗拽砖讬讛 专讘 讛讜谞讗 讻专讘谞谉 驻砖讬讟讗 讗诐 讻谉 诪讗讬 讗祝 注诇 讙讘 讚拽讗诪专. 讜讬砖 诪转专爪讬诐 讚讛谉 砖谞讬 讗讬诇谞讜转 讜砖诇砖讛 讗讬诇谞讜转 讗诐 拽谞讛 拽专拽注 讗诐 诇讗讜 讗讬谞讜 转诇讜讬 讘注讬谉 专注讛 讜讘注讬谉 讬驻讛 讗诇讗 讗诐 讛拽专拽注 讟驻诇讛 诇讛谉 讜谞拽专讗 砖讚讛 讗讬诇谉 讗讜 诇讗讜 讜讗诪讜专 专讘谞谉 讚砖诇砖讛 讛谉 砖讙讜专专讬谉 讗转 讛拽专拽注 诇讛讬讜转讜 讟驻诇讛 诇讛谉 讗讘诇 砖谞讬诐 诇讗 讜讗驻讬诇讜 讛讻讬 诇讙讘讬 讚讬讚讬讛 讗讬转 诇讛讜 拽专拽注 讚诪砖讜诐 讚诇讗 诇讬诪讗 诇讬讛 诇讜拽讞 注拽讜专 讗讬诇谞讱 讗谞谉 住讛讚讬 讚专诪讬 讗谞驻砖讬讛 讜谞讞讬转 诇砖讬讜专讗 讜诇讗 转讬诪讗 讚讜拽讗 诇专讘谞谉 讚讗诪专讬 讚诪讜讻专 讘注讬谉 讬驻讛 诪讜讻专 讘注诇诪讗 讗诇讗 讗驻讬诇讜 专讘讬 注拽讬讘讗 讚讗讬转 诇讬讛 讘注诇诪讗 诪讜讻专 讘注讬谉 讬驻讛 诪讜讻专 讛讻讗 诪讜讚讛 讚谞讞讬转 诇砖讬讜专讗 诪砖讜诐 讚诪讻讞砖讬 讘讗专注讗 讜讝讛 谞讻讜谉. 讜注讜讚 谞专讗讛 诇讬 讚讛讗 讚讗诪专 专讘 讛讜谞讗 讗祝 注诇 讙讘 讚讗诪讜专 专讘谞谉 讛讻讬 拽讗诪专 讗祝 注诇 讙讘 讚转谞谉 讛拽讜谞讛 砖谞讬 讗讬诇谞讜转 讘转讜讱 砖诇 讞讘专讜 讛专讬 讝讛 诇讗 拽谞讛 拽专拽注 讚诪转谞讬转讬谉 讛讬讗 讘驻专拽 讛住驻讬谞讛 讜讛讛讬讗 讗驻讬诇讜 专讘讬 注拽讬讘讗 讛讬讗 讜讻讚讻转讘讬谞谉 讘驻专拽 讞讝拽转 讘砖诪注转讗 讚讝讛 讛讞讝讬拽 讘讗讬诇谞讜转 讜讝讛 讛讞讝讬拽 讘拽专拽注 讜诪砖讜诐 讚诪转谞讬转讬谉 讗驻讬诇讜 专讘讬 注拽讬讘讗 讛讬讗 讗诇讗 讚诇讗 诪讬驻专砖讗 讘讛讚讬讗 诪讗谉 转谞讬 诇讛 讗诪专 讛讻讬谉 讗祝 注诇 讙讘 讚诇讗 诪驻专砖 讜讗讝讬诇 讚讻讜诇讬 注诇诪讗 诪讜讚讛 讘讛 讜讗驻讬诇讜 专讘讬 注拽讬讘讗. 讜讻讬 讗拽砖讬谞谉 注诇讬讛 讚专讘 讛讜谞讗 诪讚专讘讬 砖诪注讜谉 讜讗转讬 诇诪讬诪专 讚专讘 讛讜谞讗 讻专讘谞谉 诪砖讘砖讬 讻诇 讛讗讬 诇讬砖谞讗 讜谞讬诪讗 讚诇讗 讛讻讬 讗诪专 专讘 讛讜谞讗 讗诇讗 讛讻讬 拽讗诪专 诇专讘谞谉 讚讗诪专讬 诪讜讻专 讘注讬谉 专注讛 诪讜讻专 诪讻专 拽专拽注 讜砖讬讬专 砖谞讬 讗讬诇谞讜转 讬砖 诇讜 拽专拽注 讻讬 讛讬讻讬 讚诪砖讘砖讬 诇讬讛 讜讗诪专讬谞谉 讚诇讗讜 讗驻讬诇讜 诇专讘讬 注拽讬讘讗 拽讗诪专. 讻谉 谞专讗讛 诇讬. 讛专砖讘"讗 讝"诇.  
讗讘诇 讛专"谉 讝"诇 讻转讘 讜讝讛 诇砖讜谞讜: 讜讗讬谉 讝讜 拽讜砖讬讗 讗爪诇讬 讚讛讗讬 讗祝 注诇 讙讘 讗住讜祝 诪讬诇转讬讛 讚拽讗诪专 讜讗驻讬诇讜 诇专讘讬 注拽讬讘讗 拽讗讬 讜讛讻讬 拽讗诪专 讗祝 注诇 讙讘 讚诇专讘谞谉 诪砖讜诐 注讬谉 专注讛 砖诇 诪讜讻专 诇讗 拽谞讛 诇讜拽讞 拽专拽注 讜讛讜讛 诇谉 诇诪讬诪专 诪砖讜诐 讛讗讬 讟注诪讗 讚诪砖讜诐 注讬谉 讬驻讛 诇专讘讬 注拽讬讘讗 诪讻专 砖讚讛 讜砖讬讬专 砖谞讬 讗讬诇谞讜转 讚诇讗 砖讬讬专 拽专拽注 讚讻砖诐 砖讗讬谉 诇讜 诇诇讜拽讞 拽专拽注 诪砖讜诐 注讬谉 专注讛 讚诪讜讻专 诇专讘谞谉 讻讱 专讗讜讬 砖诇讗 讬讛讗 拽专拽注 诇诪砖讬讬专 诪驻谞讬 砖诪讻专 讘注讬谉 讬驻讛 讗诇讬讘讗 讚专讘讬 注拽讬讘讗 讜讗祝 注诇 驻讬 讻谉 诇讗 讗诪专讬谞谉 讛讻讬 讗诇讗 讗驻讬诇讜 诇专讘讬 注拽讬讘讗 讬砖 诇讜 拽专拽注. 讻谉 谞专讗讛 诇讬 注诇 讚专讱 驻讬专讜砖讜 砖诇 专砖讘"诐 讝"诇 砖讗诪专 讚讻讬 讗诪专讬谞谉 拽讜谞讛 砖谞讬 讗讬诇谞讜转 讘转讜讱 砖诇 讞讘讬专讜 诇讗 拽谞讛 拽专拽注 讚讚讜拽讗 讗诇讬讘讗 讚专讘谞谉 讜诪砖讜诐 注讬谉 专注讛 讗讘诇 诇专讘讬 注拽讬讘讗 拽谞讛. 讗讘诇 诇讚注转 讗讞专讬诐 砖讗讜诪专讬诐 讚讻讬 讗诪专讬谞谉 诇讗 拽谞讛 拽专拽注 诇讗讜 诪砖讜诐 注讬谉 专注讛 讗诇讗 讗驻讬诇讜 诇专讘讬 注拽讬讘讗 诇讗 拽谞讛 讜讻诪讜 砖讻转讘转讬 讘住诪讜讱 讘住讬讬注转讗 讚砖诪讬讗 爪专讬讻讬谉 讗谞讜 诇驻专砖 讚讛讻讬 拽讗诪专 讗祝 注诇 讙讘 讚讗诪讜专 专讘谞谉 讚拽讜谞讛 砖谞讬 讗讬诇谞讜转 诇讗 拽谞讛 拽专拽注 讜诪砖讜诐 讚讚讜拽讗 砖诇砖讛 讗讬诇谞讜转 讛讜讗 砖讙讜专专讬诐 讗转 讛拽专拽注 讻讜'. 注讚 讻讗谉. 
讜讛专讗讘"讚 讝"诇 讻转讘 讚讗讬 诪砖讜诐 讚专讘讬 注拽讬讘讗 拽讗诪专 诇讗 讛讜讛 诇讬讛 诇诪讬诪专 讛讻讬 讗诇讗 讛讻讬 讗讬讘注讬 诇讬讛 诇诪讬诪专 讗祝 注诇 讙讘 讚讗诪专 专讘讬 注拽讬讘讗 讛诪讜讻专 砖谞讬 讗讬诇谞讜转 讬砖 诇讛诐 拽专拽注 讗讘诇 讗诐 砖讬讬专 讗讜转诐 诇驻谞讬讜 讬砖 诇讛诐 拽专拽注 讚诇讗 讛讜讬 讚讬谞讬讬讛讜 讻讚讬谉 讘讜专 讜讚讜转 砖讬砖 讞诇讜拽 讘讬谉 诪讜讻专 诇诪砖讬讬专. 讜诇注讬拽专 拽讜砖讬讬谉 讬砖 诇转专抓 诪砖讜诐 讚讗讬讻讗 诇诪讬诪专 砖诇砖讛 讗讬诇谞讜转 讚讬砖 诇讛诐 拽专拽注 讜讗驻讬诇讜 诇专讘谞谉 讘讬谉 讘诪讜讻专 讘讬谉 讘诪砖讬讬专 讜诇讗 讗讝诇讬谞谉 讘讛讜 诇讗 诇注讬谉 讬驻讛 讜诇讗 诇注讬谉 专注讛 讜诇砖谞讬 讗讬诇谞讜转 讗讬谉 诇讛诐 拽专拽注 讜讟注诪讗 讚诪诇转讗 诪砖讜诐 讚砖诇砖讛 讗讬诇谞讜转 讘讟诇讛 讗专注讗 诇讙讘讬讬讛讜 讚砖讚讛 讗讬诇谉 诪讬拽专讬 讗讘诇 砖谞讬 讗讬诇谞讜转 诇讗讜 砖讚讛 讗讬诇谉 诪讬拽专讬 讜讛讗讬 讗讬诇谞讜转 讗诪专 诇讬讛 砖讚讛 诇讗 讗诪专 诇讬讛 诪讬讛讜 讻讬 诪砖讬讬专 诇讛讜 拽诪讬讛 讗祝 注诇 讙讘 讚讗诪专 讗讬诇谞讜转 讗谞讬 诪砖讬讬专 诇驻谞讬 讜诇讗 讗诪专 砖讚讛 讗驻讬诇讜 讛讻讬 讬砖 诇讛诐 拽专拽注 讜诇讗 转讬诪讗 讗诇讬讘讗 讚专讘谞谉 讘诇讞讜讚 讚讗讬转 诇讛讜 注讬谉 专注讛 讘砖讗专 诪讬诇讬 讗祝 注诇 讙讘 讚讗讬转谞讬讬讛讜 讘讗诪爪注 讛诪讻专 讚砖诐 拽专拽注 讬砖 诇讛诐 讘讘讜专 讜讚讜转 讜讛讚讜诪讬谉 诇讛诐 讜讻诇 砖讻谉 讘讗讬诇谞讜转 讚砖诪讗 讗讞专讬谞讗 谞讬谞讛讜 讗诇讗 讗驻讬诇讜 诇专讘讬 注拽讬讘讗 讚讗讬转 诇讬讛 注讬谉 讬驻讛 讗驻讬诇讜 讘讗讬诇谞讜转 讚转专讬 砖诪讜转 谞讬谞讛讜 讛谞讬 诪讬诇讬 讘诪讜讻专 讗讘诇 讘诪砖讬讬专 讗讬转 诇讛讜 讗专注讗. 注讚 讻讗谉 诇砖讜谞讜. 


讗诪专 专讘 讛讜谞讗 讗祝 注诇 讙讘 讚讗诪讜专 讻讜'. 拽砖讬讗 诇谉 讟讜讘讗 诪讗讬 砖谞讗 讙讘讬 讘讜专 讜讚讜转 讚讻讬 诪讻专 拽专拽注 讜砖讬讬专 讘讜专 讜讚讜转 诇驻谞讬讜 诇讗 砖讬讬专 诇注爪诪讜 讚专讱 讜讻讬 诪讻专 讘讜专 讜讚讜转 讜砖讬讬专 拽专拽注 诇驻谞讬讜 诪讻专 诇讛诐 讚专讱 讜讙讘讬 砖谞讬 讗讬诇谞讜转 讗诪专讬谞谉 讘讛讬驻讱. 讜诪住转讘专讗 诇讬 讚诪诇转讗 讚转诇讬讗 讜讟驻诇讛 诪讛砖转讗 讘讛讛讜讗 诪讬讚讬 讚讝讘讬谉 诇讬讛 讜讚讗讬 讬驻讛 讻讞 讛诇讜拽讞 诪砖讜诐 讚诪讜讻专 讘注讬谉 讬驻讛 诪讜讻专 讻讙讜谉 讚专讱 讚爪专讬讱 讜讟驻诇 诇讘讜专 讜讻谉 谞诪讬 讟驻诇 诇拽专拽注 讚拽砖讛 诇讜 诪砖讜诐 讚讜讜砖讗 讗讘诇 砖谞讬 讗讬诇谞讜转 讻讬讜谉 讚诇讗 讞砖讬讘讬 砖讚讛 讛讗讬诇谉 讗讬谉 拽专拽注 讟驻诇讛 诇讛诐 讜讛讗 诪诇转讗 诇讗 转诇讬讗 诇讗 讘注讬谉 讬驻讛 讜诇讗 讘注讬谉 专注讛 讻诇诇 讗诇讗 讗讚专讘讛 专讗讜讬 诇讬驻讜转 讻讞讜 砖诇 诪讜讻专 讘讝讛 诪驻谞讬 砖讬砖 诇讜 诇砖讬讬专 讛讛讜讗 诪讬讚讬 讚诪砖讬讬专 讘拽讬讜诪讜 诇注讜诇诐 讜讗诐 诪转 讬讟注 讗讞专 讘诪拽讜诪讜 讻诪讜 砖讛讬讛 讘专砖讜转讜 拽讜讚诐 砖诪讻专讜 讜讗诐 讻谉 讗驻讬诇讜 诇讗讬诇谉 讗讞讚 拽专拽注 讟驻诇讛 诇讜 诇讙讘讬 讚讬讚讬讛 讻讚讬 砖诇讗 讬讗诪专 诇讜 诇讜拽讞 讻砖讬诪讜转 讛讗讬诇谉 注拽讜专 讗讬诇谞讱 砖拽讜诇 讜讝讬诇 诪讛 砖讗讬谉 讻谉 讘诇讜拽讞 讻讬讜谉 砖讗讬谉 拽专拽注 讟驻诇讛 诇讜 讛砖转讗 诇讗 讗诪专讬谞谉 讚讝讘讬谉 诇讜 诪讬讚讬 讗讞专讬谞讬 诪砖讜诐 诪讜讻专 讘注讬谉 讬驻讛 讜砖讜讘 专讗讬转讬 诇讚讘专讬 专砖讘"诐 讝"诇 砖诪讟讬谉 讻谉. 注讚 讻讗谉 诪砖讟讛 诇讗 谞讜讚注 砖诐 诪讞讘专讛.





诪讛专砖"讗 - 讞讬讚讜砖讬 讛诇讻讜转

讘讚"讛 讗诪专 专讘 讛讜谞讗 讻讜' 诪讗讬 拽讗诪专 专讘 讛讜谞讗 讗注"讙 讚讗诪专讬 讻讜' 讗"讻 诪讗讬 拽讗诪专 讜讗驻讬' 诇专' 注拽讬讘讗 讻讜' 注讻"诇 拽"拽 讘驻砖讬讟讜转 讛"诇 诇讗拽砖讜讬讬 诪讗讬 拽讗诪专 专讘 讛讜谞讗 讗注"讙 讻讜' 讛讗 讜讚讗讬 讗讬 讛讜讛 住"诇 诇专讘谞谉 讚拽讜谞讛 讘' 讗讬诇谞讜转 拽谞讛 拽专拽注 诪砖讜诐 讚诪讜讻专 讘注讬谉 讬驻讛 诪讻专 讟驻讬 讗讬爪讟专讬讱 诇讬讛 诇讗砖诪讜注讬谞谉 讘砖讬讬专 砖谞讬 讗讬诇谞讜转 讚拽讜谞讛 拽专拽注 讜诇讗 诪讻专 讘注讬谉 讬驻讛 讜讻谉 讛讬讗 讛拽讜砖讬讗 讘讞讬讚讜砖讬 讛专诪讘"谉 讜转讬专讜爪诐 讻诪讜 砖转专爪讜 讛转讜住' 讜讬砖 诇讬讬砖讘 讚讘专讬讛诐 讜讚讜"拽:





讞讻诪转 砖诇诪讛

专"砖 讘讚"讛 讗诪专 专讘讗 讻讜' 讜驻讟讜专讬诐 讜讛讱 讚讗诪专讬谞谉 讻讜' 讻爪"诇 讜讛讚"讗 讜谞诪讞拽 讻诇 讛讙"讛 注讚 诇讛讞讝讬专 诇讜 讘砖讟专:





专砖"砖

讘诪砖谞讛. 诇讗 讗转 讛讘讜专 讻讜'. 诇砖讜谉 讛专注"讘 讗注"驻 砖诪讻专 诇讜 讛砖讚讛 讻讜'. 讜诇"讚 讚讛讻讬 讛诇"诇 讗注"驻 砖讗"诇 讻诇 诪讛 砖讘转讜讻讛 讻讚驻讬' 讛专砖讘"诐 讚讛专讬 拽讗讬 注诇 讘讬谉 讻讱 讜讘"讻 诇讗 诪讻专 讻讜' 讚讘诪砖谞讛 讚诇注讬诇. 讜讘讬讜转专 诇驻讬 讛讙讬' 讚讘诪砖谞讬讜转 讜诇讗 讗转 讛讘讜专 讻讜' 讜讻"讻 讘注爪诪讜 诇拽诪谉 讜讗驻讬' 讛谞讬 讚讗讬谞谉 讘讻诇诇 讻"诪 砖讘转讜讻讛 讻讙讜谉 讻讜' 讜讘讜专 讜讙转:



专"砖 讚"讛 讗讘诇 讘谞讜转谉. 讜诪讬讛讜 讻讜' 讗讜 转讘讜讗讛 转诇讜砖讛 砖讗"爪 诇拽专拽注 讻讜' 讜讚讗讬 诇讗 拽谞讛 诇讛 讻讜'. 讜诪砖诪注 诪讛转讜讬"讟 讘专"驻 讚诇拽诪谉 讚"讛 讗讘诇 诇讗 诪讻专 讚讗诐 讗诪专 讜讻"诪 砖讘转讜讻讛 讗驻讬' 讘诪讻专 拽谞讛 诇讛讜. 讗讱 诪砖"讻 砖诐 讜专讗讬转讬 诇谞"讬 砖讻' 诇讛讚讬讗 讚讗祝 讛诪讟诇讟诇讬谉 讘讻诇诇 讜专讗讬讬转讜 诪讚转谞谉 讻讜' 诪讻专 讘讜专 讻讜' 讜注诇 讛专砖讘"诐 讝讜 讗讬谞讛 转砖讜讘讛 讻讜' 注"砖. 讜谞专讗讛 诪讝讛 砖讛讘讬谉 讚注转 讛谞"讬 讚讗祝 砖讗"爪 诇拽专拽注 讻诇诇 讘讻诇诇 讛诪转谞讛 讜驻诇讬讙 注诇 讛专砖讘"诐. 讜讝"讗 砖讛专讬 讛谞"讬 诪住讬讬诐 砖诐 讘讚讘专讬 讛专砖讘"诐 讘诇讬 诪讞诇讜拽转 注"讚 讛专讗砖讜谞讬诐 注"砖 讜讚注 讚拽"诇 注诇 讛谞"讬 砖拽讜专讗 诇诪讬诐 讚讘讜专 诪讟诇讟诇讬:



专"砖 讚"讛 讝讻讜 讘讻讜诇讛. 砖讻讬讜谉 讻讜' 诇讛住转诇拽 讝讛 诪砖"讝 谞转讻讜讜谞讜 讜诪讬讛讜 讻讜'. 讜注讬' 讙"讻 讘转讜住'. 讜诇注讚"谞 讚诪转谞讬转讬谉 诇讗 讗专讬讗 诇讗砖诪注讬谞谉 讗诇讗 讚诇"转 讚讘' 转砖诪讬砖讬谉 谞讬谞讛讜 讜诇讗 转讛谞讬 诇讛讜 讞讝拽转 讛砖讚讛 讻诪讜 讞讜诇住讬转 讜诪爪讜诇讛 诇诇"拽 讚专讘讗. 诇注讬诇 (住"讝) (讜注讬' 讘"诪 诪"讝 讚讗"诇 讞诪讜专 讘驻专讛 讜讟诇讬转 讜诪砖讱 讗讛"驻 讻讜') 拽诪"诇 讚诪讛谞讬 讜讻诪讜 讚讗砖诪注讬谞谉 讘谞讻住讬 讛讙专 讜注讬' 诇注讬诇 (诪"讘) 讘诪砖谞讛 讻讛"讙. 讜诇注讜诇诐 诪讬讬专讬 砖驻讬专砖讜 诇讛讚讬讗 注诐 讛讘讜专 讻讜'. 讜讛讗 讚讗诪专 讻讗谉 讝讻讛 讜讘谞讻住讬 讛讙专 讛讞讝讬拽. 谞"诇 诪砖讜诐 讚讞诇讜拽转 讛讗讞讬谉 讗"爪 讞讝拽讛 讙诪讜专讛 讚住讙讬 讘讛讬诇讜讱 讻诪砖"讻 讛专讘"讬 讘专"住 拽谞"讝 讘砖诐 讛讙诪讬讬' 讜讛讘讬讗讜 讛砖"讱 砖诐 住拽"讚 讘拽讜爪专:



专"砖 讚"讛 讛讞讝讬拽 讘讻讜诇讛. 讜讗注"讙 讻讜' 诪讬讛讜 诇讬讻讗 诪讬爪专 讻讜'. 诇讻讗讜专讛 注讚讬讬谉 讬拽砖讛 诇砖诪讜讗诇 讚讗诪专 诇注讬诇 (谞"讚) 讚诇讗 拽谞讛 讗诇讗 诪拽讜诐 诪讻讜砖讜. 讜诇驻诪砖"讻 讛诪讛专砖"讗 讘讻讜讜谞转 讛专砖讘"诐 砖诐 (谞"讜) 讘讚"讛 讜拽讘注讬 讗"砖. 讜讻谉 诇诪砖"讻 讛讛"诪 讜讻"诪 讘驻"讗 诪讛诇' 讝讻讬讛 讛讬"讙 讘讚注转 讛专诪讘"诐 注"砖 讗"砖 讙"讻. 讜讛谞讛 诇讻讗讜专讛 诇"讚 诪讞讝讬拽 讘谞讻住讬 讛讙专 诇讗讬谞讱 讘拽谞讬讬转 诪讟诇讟诇讬谉 讛诪讜谞讞讬谉 讘转讜讻讛 讻诪讜 转讘讜讗讛 转诇讜砖讛 讛爪专讬讻讛 诇拽专拽注 讜讚讜诪讬讛. 讚拽谞讬讬转 讗讙讘 诇讗 砖讬讬讱 讘讛驻拽专 讻讬讜谉 讚讘注讬谞谉 砖讬讗诪专 拽谞讬 讗讙讘 讻讚诪住拽讬谞谉 讘拽讚讜砖讬谉 (讻"讝) 讜诪讟注诐 讞爪专 诇讗 拽谞讬 讗诐 诇讗 讘诪砖转诪专转 诇讚注转讜 讜讗讝 讬拽谞讛 讗驻讬诇讜 诪注讜转 讜转讘讜讗讛 转诇讜砖讛 砖讗"爪 诇拽专拽注 讜诇讻讗讜专讛 诇讚注转 讛砖"讱 住讬' 专"讘 住拽"讙 讗祝 讘讞爪专 讛诪砖转诪专转 诇讗 讬拽谞讛 注"砖 讜讬砖 诇讞诇拽. 讜注"讚 讛砖"讱 拽"诇 诪诪注砖讛 讚专"讙 讜讝拽谞讬诐 诇驻"讚 专' 讗讘讗 讜专"驻 讘讘"诪 (讬"讗) 讚诪讟注诐 讞爪专 讛拽谞讛 诇讛诐 讜讗讻诪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讗讬 讻讜' 讚诇讗 砖讬讬专 讗诇讗 讞讜爪讛 诇讜. 注讬讬谉 诇注讬诇 讻讝 注"讗 转讜住' 讚"讛 诇讗:





诪专讗讬转 讛注讬谉

讗注"讙 讚讗诪讜专 专讘谞谉 讛拽讜谞讛 砖谞讬 讗讬诇谞讜转 讘转讜讱 砖诇 讞讘讬专讜 讜讻讜'. 注讬讬谉 诪讛 砖讻转讘 讘住讜讙讬讗 讝讜 讛专砖讘"讗 讝"诇 讘砖讜"转 讞诇拽 讚' 讛谞讚驻住 注转讛 诪拽专讜讘 讘住讬诪谉 诪"讛 注"砖 讘讗讜专讱:

